REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKA**

**O**

**DONOŠENJU IZMJENA I DOPUNA**

**URBANISTIČKOG PLANA UREĐENJA GRAĐEVINSKOG PODRUČJA NASELJA DELNICE, PODRUČJA POSLOVNE ZONE K-1-1 I K-2-2**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

Na temelju članka 86. Zakona o prostornom uređenju (»Narodne novine« broj153/13 ), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/ 05, 109/07, 129/08, 36/09, 150/11, 144/12 i 18/13 - pročišćeni tekst), članka 38. Statuta Grada Delnica (»Službene novine PGŽ« broj 28/09, 41/09, 11/13 i 20/13 - pročišćeni tekst, 6/15) Gradsko vijeće Grada Delnica na sjednici održanoj 24. rujna 2015. godine donosi

**ODLUKU  
o izradi II. Izmjena i dopuna Urbanističkog plana uređenja naselja Delnice, područja poslovne namjene K-1-1 i K-2-2**

I. Uvodne odredbe

Članak 1.

Donosi se odluka o izradi II. Izmjene i dopune Urbanističkog plana uređenja naselja Delnice, područja poslovne namjene K-1-1 i K-2-2.

II. Izmjene i dopune Urbanističkog plana uređenja naselja Delnice, područja poslovne namjene K-1-1 i K-2-2, u daljnjem tekstu Plan.

Nositelj izrade Plana je Grad Delnice.

II. Pravna osnova za izradu i donošenje Plana

Članak 2.

Plan se izrađuje i donosi u skladu s odredbama Zakona o prostornom uređenju (»Narodne novine« broj 153/13), Prostornim planom uređenja Grada Delnica (»Službene novine PGŽ« broj 24/02 i 11/13) te zahtjevima čija se osnovanost ocijeni utemeljenom.

III. Razlozi za donošenje Plana

Članak 3.

Osnovni Plan donesen je još 2005. godine i objavljen u Službenim novinama PGŽ br. 7/05, 2011. godine rađene su ciljane 1. Izmjene i dopune plana objavljene u Službenim novinama PGŽ br.23/11, koje su se odnosile na zonu autobusnog kolodvora. U međuvremenu 2013. godine izvršena je Izmjena i dopuna PPU Grad Delnica objavljena u Službenim novinama PGŽ br.11/13, kojom je izvršena korekcija građevinskog područja naselja Delnice i poslovnih zona K-1-1 i K-2-2.

Ovim izmjenama i dopunama UPU-a Delnice izvršit će se korekcija i usklađenje obuhvata Plana s PPU-om Grada Delnica, također je potrebno izvršiti slijedeće izmjene:

- korekciju dijela parkirališne površine i okolnog zemljišta kod zgrade Gradske uprave te prenamijeniti taj prostor za izgradnju tržnice te u provedbenim odredbama propisati uvjete za gradnju iste,

- izvršiti prenamjenu T1 na lokaciji nekadašnjeg hotela i uskladiti namjenu sa stvarnim stanjem

- uskladiti koridore nerazvrstanih cesta, kod kružnog toka ul.A. Starčevića, cesta spoj Ul. Bana Jelačića i Kamenite

- zelenu površinu nasuprot tzv. Stare ambulante prenamijeniti iz Z u M, i Z u T

- zonu društvene namjene D-7 prenamijeniti u M

- također je potrebno provedbene odredbe Plana uskladiti s zakonskim odredbama i PPU-a Grada Delnica.

IV. Obuhvat plana

Članak 4.

Granica obuhvata Plana definirana je Izmjenama i dopunama Prostornog plana uređenja Grada Delnica, označena na planu građevinskih područja naselja, u površini 219,59 ha.

Ovom Odlukom a u skladu s čl. 89. st. 2 Zakona o prostornom uređenju **utvrđuje se obuhvat Plana u dijelu koji obuhvaća građevinsko područje naselja Delnice u površini 199,02 ha i poslovnih zona K-1-1 u površini 4,64 i K-2-2 u površini 15,93 ha.**

V. Ocjena stanja u obuhvatu plana

Članak 5.

Ova izmjene i dopune odnose se na usklađenje s PPU-om Grada Delnica, usklađenje s zakonskim odredbama i novonastalim potrebama za izgradnjom u prostoru.

VI. Ciljevi i programska polazišta

Članak 6.

Cilj izrade i donošenja Plana je omogućiti izgradnju na PPU-om Grada Delnica proširenim dijelovima obuhvata Plana a u skladu s odredbama čl.98. točkom 2. Izmjena i dopuna Prostornog plana uređenja Grada Delnica.

VII. Stručne podloge

Članak 7.

Za izradu Plana bit će korišteni podaci i dokumentacija koju dostavljaju javnopravna tijela određene posebnim propisima.

Za izradu Plana koristit će se podloge u skladu sa odredbama Pravilnika o sadržaju, mjerilima kartografskog prikaza, obveznim prostornim pokazateljima i standardu elaborata prostornih planova (»Narodne novine«   broj 106/ 98, 39/04, 45/04 - ispravak i 163/04, 148/10, 9/11) koje će se pribaviti u državnoj geodetskoj upravi, odnosno kartografske podloge iz Izmjena i dopuna PPU-a Grada Delnica (»Službene novine PGŽ« broj 24/02 i 11/13).

VIII. Način pribavljanja stručnih rješenja Plana

Članak 8.

Ne procjenjuje se potreba izrade stručnih rješenja Plana te se neće provoditi natječaj za izradu istih.

IX. Popis javnopravnih tijela određenih posebnim propisima, koja daju zahtjeve za izradu plana iz svog djelokruga te drugih sudionika koji će sudjelovati u izradi Plana

Članak 9.

Ova Odluka dostavit će se slijedećim javnopravnim tijelima:

1. Ministarstvo unutarnjih poslova, PU Primorsko-goranska, Žrtava fašizma 3, Rijeka
2. Hrvatske vode, VGO za vodno područje primorsko-goranskih slivova, Đure Šporera 3, Rijeka
3. MORH, Uprava za materijalne resurse, Sektor za nekretnine, graditeljstvo i zaštitu okoliša, Služba za graditeljstvo i zaštitu okoliša, Trg kralja Petre Krešimira IV 1, 10000 Zagreb
4. Županijska uprava za ceste, Nikole Tesle 9/IX Rijeka
5. Hrvatske ceste, Nikole tesle 10/IX, Rijeka
6. Hrvatske željeznice, Infrastruktura d.o.o., Antuna Mihanovića 12, Zagreb
7. Hrvatske šume, Uprava šuma Delnice, Supilova 32, Delnice
8. HEP, DP Elektroprimorje Rijeka, V.C.Emina 2, Rijeka
9. Hrvatski operater prijenosnog sustava Trg Maršala Tita 166, Opatija
10. Hrvatska agencija za poštu i elektroničke komunikacije, Ul. R.Frangeša Mihanovića 9, Zagreb
11. Komunalac d.o.o., Delnice, Supilova 173
12. Ured državne uprave – Sanitarna inspekcija, Trg 138. Brigade HV 4, Delnice
13. Državna uprava za zaštitu i spašavanje, Područni ured Rijeka, Rijeka, Riva 10
14. Ministarstvo zaštite okoliša, Uprava za zaštitu prirode, Zagreb, Radnička 80,

Ako se u tijeku izrade Plana za to ukaže potreba u postupak izrade bit će uključeni i drugi sudionici.

X. Rok za izradu plana, odnosno njegovih pojedinih faza

Članak 10.

Rok za izradu pojedinih faza Plana:

- dostava zahtjeva tijelima i osobama za izradu Plana - 8 dana od dana sklapanja ugovora s izrađivačem Plana

- prikupljanje zahtjeva od tijela i osoba iz članka 9. ove Odluke - 30 dana od dana primitka zahtjeva

- izrada prijedloga Plana - u roku od 30 dana od dana dostave zahtjeva, odnosno po isteku roka za dostavu zahtjeva

- utvrđivanje prijedloga Plana za javnu raspravu od strane gradonačelnika u roku od 10 dana od dostave prijedloga Plana

- javna rasprava - objava najmanje 8 dana od dana prije početka javne rasprave, javni uvid u trajanju od 15 dana. Mjesto, vrijeme javnog izlaganja, mjesto i vrijeme uvida u Plan te rok u kojem se nositelju izrade Plana dostavljaju očitovanja, mišljenja i prijedlozi te primjedbe biti će definirani u objavi javne rasprave

- izrada izvješća o javnoj raspravi -u roku 10 dana od dana završetka javne rasprave

- izrada nacrta Konačnog prijedloga plana - u roku 10 dana od dana izrade izvješća o javnoj raspravi

- dostava konačnog prijedloga Plana s izvješćem o javnoj raspravi Gradonačelniku te utvrđivanje konačnog prijedloga Plana za Gradsko vijeće 5 dana

- obavijest sudionicima javne rasprave o izradi konačnog prijedloga Plana s obrazloženjem o razlozima neprihvaćanja primjedbi - u roku 5 dana od utvrđivanja konačnog prijedloga Plana

- donošenje Plana - najkasnije u roku od 2 mjeseca od utvrđivanja konačnog prijedloga Plana.

XI. Izvori financiranja izrade Plana

Članak 11.

Izvor financiranja izrade i donošenja Plana je proračun Grad Delnica.

XII. Završna odredba

Članak 12.

Ova Odluka stupa na snagu osmog dana od dana objave u »Službenim novinama Grada Delnica“.

Klasa: 350-03/15-01/02

Ur. broj: 2112-01-30-10-15-01

Delnice 24. rujna 2015*.*

GRADSKO VIJEĆE GRADA DELNICA

Predsjednica

**Nada Glad, v. r.**