# 

# REPUBLIKA HRVATSKA

# PRIMORSKO-GORANSKA ŽUPANIJA



**GRAD DELNICE**

**GRADONAČELNIK**

KLASA: 023-05/13-01/07

URBROJ: 2112-01-20-15-05

Delnice, 1. rujna 2015.

**IZVJEŠTAJ**

**O RADU GRADONAČELNIKA**

**za razdoblje od 01. siječnja do 30. lipnja 2015. godine**

GRADONAČELNIK

Ivica Knežević, dipl. iur.

# 

# REPUBLIKA HRVATSKA

# PRIMORSKO-GORANSKA ŽUPANIJA



**GRAD DELNICE**

**GRADONAČELNIK**

Delnice, 01. rujna 2015.

**GRAD DELNICE**

**GRADSKO VIJEĆE GRADA DELNICA**

**-vijećnicama i vijećnicima Gradskog vijeća-**

Predmet: IZVJEŠTAJ O RADU GRADONAČELNIKA

Poštovane vijećnice, poštovani vijećnici Gradskog vijeća Grada Delnica, odredbom članka 62. Statuta Grada Delnica ("Službene novine Primorsko-goranske županije" 28/09, 41/09, 11/13, 20/13-pročišćeni tekst) propisana je obveza da Gradonačelnik dva puta godišnje podnosi polugodišnje izvješće o svom radu, i to do 31. ožujka tekuće godine za razdoblje srpanj-prosinac prethodne godine i do 30. rujna za razdoblje siječanj-lipanj tekuće godine.

Slijedom navedenog, zadovoljstvo mi je izvjestiti Vas o najvažnijim aktivnostima i pitanjima kojima sam se bavio u posljednjem izvještajnom razdoblju.

Na početku godine, kao i prošle, prva manifestacija, kojoj je uz Turističku zajednicu Grada Delnica i Prirodoslovni muzej Grada Rijeke pokrovitelj bio i Grad Delnice, bila je turističko promidžbena manifestacija ***Noć kulturnog blaga Grada Delnica*,** koja se obilježila 31. siječnja. Manifestacija je počela obilaskom kulturno-povijesnih znamenitosti Grada (Kuća Rački, Popovićev mlin), a završila je organiziranim posjetom Stalnom muzejskom postavu u Brodu na Kupi, koji su i ove godine posjetili i gosti iz Rijeke.

Nastavno, budući je prema dogovorenom rasporedu Grad Delnice od 01. 01. 2015. preuzeo organizaciju Koordinacija Goranskih načelnika i gradonačelnika, u izvještajnom razdoblju, do 30. lipnja je održano 6 sjednica na kojima se raspravljalo o najrazličitijim temama, pri čemu je nacrt prijedloga Zakona o Gorskom kotaru imao posebno mjesto! U nastavku prilažem zapisnike s održanih sjednica Koordinacije iz kojih se vide sve teme kojima smo se bavili:

**ZAPISNIK**

**sa 1. sjednice koordinacije Načelnika i Gradonačelnika jedinica lokalnih samouprava Gorskog kotara koja je održana u Delnicama, 14. siječnja 2015. godine, u Maloj vijećnici Grada Delnica, s početkom u 13,00 sati.**

**NAZOČNI:**

**Damir Grgurić, načelnik Općine Skrad, Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovskog i Ivica Knežević, gradonačelnik Grada Delnica.**

**ODSUTNI:**

**Marinko Kauzlarić, načelniki Općine Fužine i Dragutin Crnković, načelnik**

**Općine Brod Moravice-opravdali svoj izostanak.**

**Nakon što je Ivica Knežević pozdravio nazočne načelnike i gradonačelnike, obavijestio da načelnici Općina Fužine i Brod Moravice iz opravdanih razloga neće prisustvovati današnjoj sjednici koordinacije, zahvalio se na preuzimanju predsjedavanja koordinacijom goranskih čelnika te ih pozvao na suradnju kako bi što uspješnije i kvalitetnije prionuli rješavanju mnogih problema koji ih očekuju, predložio je sljedeći**

**DNEVNI RED:**

1. **Izvršenje obveze dostave podataka o visini šumskog doprinosa i zimske službe,**

**izvjestitelj: Ivica Knežević;**

1. **Imenovanje Povjerenstava za izradu nacrta prijedloga Zakona o Gorskom kotaru,**

**izvjestitelj: Ivica Knežević;**

1. **Razno;**

**Budući nitko od nazočnih nije imao primjedbi ni dopuna, predloženi dnevni red je jednoglasno prihvaćen.**

**AD-1.**

**Uvodno, Ivica Knežević je podsjetio na sastanak koji je 18. prosinca 2014. godine održan u Zagrebu, u Ministarstvu regionalnog razvoja i europskih fondova, na kojem je između ostalog dogovoreno, a radi daljnjih razgovora oko načina pronalaženja rješenja koja bi trebala ublažiti posljedice gubitka brdsko planinskog statusa, da jedinice lokalnih samouprava ministarstvu dostave podatke o visini šumskog doprinosa u zadnjih pet godina, te podatke o troškovima zimske služe, također u zadnjih pet godina.**

**Kako navedeni dogovor nisu izvršile sve lokalne samouprave Gorskog kotara, nakon rasprave u kojoj su sudjelovali svi nazočni čelnici, suglasno je dogovoreno da se do petka, 16. 01. 2015., dostave traženi podaci i to uz dopunu da se pored troškova zimske službe dostave podaci i o troškovima održavanja nerazvrstanih cesta, kao i podaci o dužini lokalnih cesta za svaku JLS.**

**AD-2.**

**Vezano za već spomenuti sastanak u ministarstvu, uz napomenu da je zamjenik ministra, gospodin Puljiz naveo da bi bilo dobro da goranske lokalne samouprave, po uzoru na Zakon o otocima, izrade svoj prijedlog Zakona o Gorskom kotaru, Ivica Knežević je predložio formiranje povjerenstva koje bi izradilo takav prijedlog.**

**Budući su se svi čelnici složili s prijedlogom, Koordinacija je donijela sljedeći**

**ZAKLJUČAK**

1. **Imenuje se Povjerenstvo za izradu Nacrta prijedloga Zakona o Gorskom kotaru, u sljedećem sastavu:**

* **Tomislav Mrle, predstavnik Grada Delnica,**
* **Marina Tonković, predstavnica Grada Vrbovskog,**
* **Petar Vujnović, predstavnik Grada Vrbovskog,**
* **Ljubomir Cindrić, predstavnik Grada Vrbovskog,**
* **Maja Žuteg, predstavnica Grada Vrbovskog,**
* **Alen Lipovac, predstavnik Grada Čabra,**
* **Sanja Čop, predstavnica Općine Lokve,**
* **Ivana Radočaj, predstavnica Općine Rana Gora,**
* **Snježana Grgurić Toplak, predstavnica Općine Mrkopalj,**
* **Ivan Crnković, predstavnik Općine Skrad,**
* **Marijan Šokac, predstavik Općine Fužine, i**
* **Renata Brajdić, predstavnica Općine Brod Moravice;**

1. **Zadužuje se Povjerenstvo da do 31. siječnja 2015. godine izradi prvi radni materijal prijedloga koji će se raspravljati na koordinacija goranskoj načelnika i gradonačelnika, koja se zakazuje za srijedu, 04. veljače 2015. godine.**
2. **Zaključak se dostavlja svim imenovanim predstavnicima te načelnicima i gradonačelnicima goranskih lokalnih samouprava.**

**AD-3.**

**Budući pod ovom točkom nitko nije imao prijedloga za raspravu, Ivica Knežević je zaključio sjednicu koordinacije**

**Dovršeno u 13,50 sati.**

**za Koordinaciju:**

**Gradonačelnik**

**Grada Delnica Ivica Knežević, dipl. iur., v. r.**

**ZAPISNIK**

**sa 2. sjednice Koordinacije Načelnika i Gradonačelnika jedinica lokalnih samouprava Gorskog kotara koja je održana u Skradu, u srijedu 04. veljače 2015. godine, u Vijećnici Općine Skrad, s početkom u 09,50 sati.**

**NAZOČNI:**

**Damir Grgurić, načelnik Općine Skrad, Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Marinko Kauzlarić, načelniki Općine Fužine i Dragutin Crnković, načelnik Općine Brod Moravice, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovskog i Ivica Knežević, gradonačelnik Grada Delnica.**

**Nakon što je Ivica Knežević pozdravio nazočne načelnike i gradonačelnike, uz napomenu da se zbog vremenske oskudice točka 3.: Prezentacija projekta Goranskog centra za kulturu, skine s dnevnog reda, predložio je sljedeći**

**DNEVNI RED:**

1. **Verifikacija zapisnika sa 1. sjednice koordinacije održane u srijedu, 14. siječnja 2015. godine.**

**Izvjestitelj: Ivica Knežević, gradonačelnika Grada Delnica;**

1. **Rasprava o nacrtu prijedloga Zakona o Gorskom Kotaru.**

**Uvodničar: Ivica Knežević, gradonačelnik Grada Delnica;**

1. **Razno;**

**Budući nitko od nazočnih nije imao primjedbi ni dopuna na tako izmijenjeni prijedlog, dnevni red je jednoglasno prihvaćen.**

**AD-1.**

**Budući nitko od Načelnika i Gradonačelnika nije imao primjedbi na predloženi zapisnik, Koordinacija je jednoglasno donijela sljedeću**

**ODLUKU**

1. **Verificira se zapisnik sa 1. sjednice Koordinacije goranskih načelnika i Gradonačelnika održane 14. siječnja 2015. godine.**
2. **Zapisnika sa 1. sjednice Koordinacije od 14. siječnja 2015. godine sastavni je dio ove Odluke.**

**AD-2.**

**Uvodno, kratak presjek razloga i okolnosti zbog kojih je inicirana izrada nacrta prijedloga Zakona o Gorskom kotaru iznio je gradonačelnik Delnica Ivica Knežević, izrazio je stav da isti predstavlja dobru osnovu za konačni prijedlog teksta zakona, uz konkretne dopune i dorade koje će se napraviti na budućim sastancima Koordinacije, te je pohvalio materijal i zahvalio se Povjerenstvu na učinjenom trudu, nakon čega je Tomislav Mrle, predstavnik Grada Delnica u Povjerenstvu za izradu Nacrta prijedloga Zakona prezentirao radni materijal nacrta prijedloga Zakona.**

**Nakon prezentacije, otvorena je rasprava po predloženom materijalu.**

**Opći stav Načelnika i Gradonačelnika je bio da pohvaljuju prezentirani materijal, uz konkretne dopune, dorade i prijedloge koji su izneseni sljedećim redoslijedom:**

**- Dražen Mufić, Gradonačelnik Grada Vrbovsko:**

**Podržava radni materijal koji je produkt i osobnog angažmana koji je dao sa stručnim predstavnicima Grada Vrbovsko, te smatra da su do konačnog prijedloga akta potrebne minimalne dorade;**

* **Ivica Padavić, Načelnik Općine Mrkopalj:**

**Podržava radni prijedlog uz napomenu da se u konačni prijedlog akta pokušaju ugraditi odredbe, odnosno pronaći rješenja koja će omogućiti nesmetanu realizaciju projekata, u sadašnjoj situaciji skijališta Čelimbaša, ali i drugih, kada treba rješavati pitanje, odnosno odnose sa privatnim vlasnicima zemljišta bez kojih se projekti ne mogu zaokružiti;**

* **Anđelko Florijan, Načelnik Općine Ravna Gora:**

**Podržava predloženi radni materijal. Postavlja pitanje kriterija temeljem kojih se došlo do iznosa od 15.000,00 kn na ime pomoći za čišćenje nerazvrstanih cesta po kilometru, navodeći da uvjeti pa ni ti troškovi kod svih nisu jednaki, te predlaže da se troškovi priznaju temeljem stvarnog računa koje za tu uslugu podnosi izabrani koncesionar ili komunalno društvo.;**

* **Toni Štimac, Načelnik Općine Lokve:**

**Podržava predloženi materijal te sugerira da bi bilo dobro da se u uvodnom djelu odredbi naglasi gospodarski aspekt učinaka predloženog Zakona pred socijalnom komponentom, koja je također vrlo važna!**

* **Kristijan Rajšel, Gradonačelnik Grada Čabra:**

**Podržava prijedlog nacrta zakona uz napomenu da bi u daljnjem tijeku postupka trebalo uključiti i predstavnike Županije budući se i od nje očekuje konkretna materijalna pomoć, pa bi bilo u redu da i njihov predstavnik sudjeluje u radu Povjerenstva.**

* **Damir Grgurić, Načelnik Općine Skrad:**

**Podržava predloženi materijal, kao i prijedlog da se u rad Povjerensta uključi i Županija sa svojim predstavnikom, te izražava potrebu da se u prijedlog pojačano naglase sve specifičnosti odnosno posebnosti Gorskog kotara!**

* **Marinko Kauzlarić, Načelnik Općine Fužine:**

**Podržava izrađeni prijedlog nacrta, naglašava potrebu da se u materijal stave najsvježiji, aktualni statistički podaci i pokazatelji, da se iz prijedloga zakona maknu odredbe koje govore o prihodima o kojima odlučuju jedinice lokalne samouprave, te da se glavni akcent u prijedlogu zakona stavi na sve one površine koje su korištene za razno-razne infrastrukturne objekt koji nas opterećuju, dakle izraziti ih u površini kilometru, kubiku, i slično.**

* **Dragutin Crnković, Načelnik Općine Brod Moravice:**

**Također podržava predloženi materijal, smatra da u rad Povjerenstava treba uključiti i predstavnika Županije, naglašava kako je svaka goranska samouprava specifična, da će biti vrlo teško sve staviti pod jednaki nazivnik, te da će biti potrebno razmišljati i o prijelaznim rješenjima.**

**Nakon rasprave, Koordinacije je jednoglasno donijela sljedeći**

**ZAKLJUČAK**

1. **Obvezuju se Načelnici i Gradonačelnici da u najkraćem roku, a najkasnije do sljedeće sjednice Koordinacije, svoje pisane amandmane na predloženi nacrt prijedloga Zakona o Gorskom kotaru dostave koordinatoru Ivici Kneževiću, Gradonačelniku Delnica, koji će ih proslijediti Povjerenstvu, odnosno svim goranskim čelnicima.**
2. **Zakazuje se 3. sjednica Koordinacije goranskih Načelnika i Gradonačelnika za utorak, 17. veljače 2015. u 10,00 sati.**

**Sjednica će se održati u Delnicama, u Maloj vijećnici-I kat.**

1. **Zaključa dostaviti Povjerenstvu za izradu nacrta prijedloga Zakona o Gorskom kotaru i Županu Primorsko-goranske županije, gospodinu Zlatku Komadini.**

**AD-3.**

**Načelnik Općine Fužine je podsjetio nazočne na studijskom putovanju u Munchen na inicijativu ministra Darka Lorencina, za zajedničku organizaciju studijskog putovanja predstavnika s područja Gorskog kotara u Bavarsku krajem mjeseca veljače 2015. Cilj tog studijskog putovanja je razmjena znanja, vještina i iskustava u razvoju proizvoda kontinentalnog turizma, u čemu Bavarska u mnogim aspektima može biti uzor za budući turistički razvoj Gorskog kotara.**

**Okvirni program studijskog putovanja je sljedeći:**

**21.02.2015. – polazak autobusom iz Rijeke/Gorskog kotara u jutarnjim satima i dolazak u München u popodnevnim satima**

**22.02.2015. – cjelodnevni boravak na najvećem bavarskom turističkom sajmu F.re.e uz bilateralne sastanke s pojedinim predstavnicima bavarskih turističkih destinacija**

**23.02.2015. – sastanak u bavarskom državnom ministarstvu za gospodarstvo, medije, energiju i tehnologije u jutarnjim satima, zatim odlazak u terenski obilazak jedne ili dvije destinacije i prezentacija praktičnih primjera dobre prakse**

**24.02.2015. – nastavak terenskog obilaska i povratak u Rijeku/Gorski kotar u kasnim popodnevnim satima**

**S njemačke strane sugeriran nam je optimalan broj sudionika navedenog studijskog putovanja od okvirno 20 osoba. Predlaže se da u sastavu sudionika bude jedan predstavnik PGŽ, jedan predstavnik TZ Kvarner, gradonačelnici i načelnici općina s područja Gorskog kotara, te direktori turističkih ureda TZ-ova s područja Gorskog kotara.**

**S Glavnim uredom Hrvatske turističke zajednice je dogovoreno da će troškove puta i smještaja sudionika studijskog putovanja u cijelosti snositi Hrvatska turistička zajednica.**

**Glavni cilj putovanja jest mogućnost prezentacije gotovih turističkih projekata.**

**Budući pod ovom točkom nitko nije bilo drugih prijedloga za raspravu, Ivica Knežević je zaključio sjednicu Koordinacije**

**Dovršeno u 10,55 sati.**

**za Koordinaciju:**

**Gradonačelnik**

**Grada Delnica Ivica Knežević, dipl. iur., v. r.**

**ZAPISNIK**

**sa 3. sjednice Koordinacije Načelnika i Gradonačelnika jedinica lokalnih samouprava Gorskog kotara koja je održana u Delnicama, u utorak 17. veljače 2015. godine, u Maloj vijećnici,, s početkom u 10,00 sati.**

**NAZOČNI:**

**Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Marinko Kauzlarić, načelnik Općine Fužine, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovskog i Ivica Knežević, gradonačelnik Grada Delnica.**

**ODSUTNI:**

**Damir Grgurić, načelnik Općine Skrad i Dragutin Crnković, načelnik Općine Brod Moravice, opravdali su svoj izostanak;**

**Nakon što je Ivica Knežević pozdravio nazočne načelnike i gradonačelnike, predstavnicu Županije, gospodina Rasima Karalića, gospođu Lončarić i gospodina Klobučara, ispričao izostanak Damira Grgurića, načelnika Općine Skrad i Dragutina Crnkovića, načelnika Općine Brod Moravice, predložio je da točka 3. predloženog dnevnog reda bude točka 1., a da se ostale točke pomaknu prema predloženoj promjeni. Budući nije bilo drugih prijedloga dopuna ni primjedbi na predloženi dnevni red, jednoglasno je usvojen sljedeći**

**DNEVNI RED:**

1. **Inicijativa za osnivanje Goranskog centra za kulturu.**

**Izvjestitelj: Rasim Karalić;**

1. **Verifikacija zapisnika sa 2. sjednice Koordinacije održane u srijedu, 04. veljače 2015. godine.**

**Izvjestitelj: Ivica Knežević, gradonačelnika Grada Delnica;**

1. **Rasprava o nacrtu prijedloga Zakona o Gorskom Kotaru.**

**Uvodničar: Ivica Knežević, gradonačelnik Grada Delnica;**

1. **5. studeni-Memorijalni dan Gorskog kotara.**

**Izvjestitelj: Ivica Knežević, gradonačelnika Grada Delnica;**

1. **Razno;**

**AD-1. Inicijativa za osnivanje Goranskog centra za kulturu;**

**Uvodnu prezentaciju projekta iznio je gospodin Rasim Karalić. U prezentaciji je naglašeno da je cilj projekta između ostalog promijeniti i sadržajni koncept prezentacije ponude na web portalima turističkih zajednica Gorskog kotara na način da se oni prezentiraju i putem pokretne slike, nadalje, da se sačuvaju vrijedne tradicijske i kulturne značajke koje daju bitan temelj goranskog identiteta (furmani, stari zanati-pokućarci,..., i sl.), da se sačuva spomenička baština, on bi bio polazište i za organizaciju ljetnih škola multimedije, kao i organizaciju festivala s etnografskom tematikom, te bi bio poveznica mreže studija multimedije koji bi se organizirali pri osnovnim školama, itd. .**

**Gospođa Lončarić, bivša ravnateljica osnovne škole Fužine je naglasila kako podršku ponuđenom projektu daju i resorna županijska pročelnica Stilin kao i pročelnik Jurešić no da će to županija financijski podržati unutar postojećeg okvira, a naglasila je da podršku projektu, istina samo deklaratornu, daje i resorno ministarstvo. Projekt je podržao i predsjednik Odbora za šport, kulturu i tehničku kulturu Grada Delnica. Gospodin Davorin Klobučar.**

**U raspravi u kojoj su sudjelovali načelnik Općine Mrkopalj Ivica Padavić, načelnik Općine Ravna Gora Anđelko Florijan, načelnik Općine Fužine Marinko Kauzlarić, načelnik Općine Lokve Toni Štimac i gradonačelnik Grada Delnica Ivica Knežević, naglašeno je kako se radi o projektu koji ima svoju težinu i značenje, kako je potrebno napraviti detaljnu analizu svih njegovih aspekata uz uvažavanje sadašnjeg financijskog okvira mogućnosti te očekivanog novog gubitka prihoda lokalnih samouprava, da ga treba sagledati i institucionalno kroz već postojeće subjekte putem kojih bi mogao zaživjeti (npr. Radio Gorski kotara d.o.o.), uz podsjećanje i na postojeći značajan fundus iza pok. Franje Starčevića i Škole mira koja je njegovim odlaskom, na žalost, potpuno zamrla, a zaslužuje da ih se obradi i tako trajno sačuva. Značajna bi bila i suradnja susjedima Slovencima zbog mnogih dodirnih točaka u segmentu tradicije i načina života u prošlosti.**

**U svakom slučaju, naglašeno je da bi projekt trebalo bazirati na osnovnim školama, da svakako treba podržati način financiranja opremanja putem europskih fondova, no da u ovoj godini nije realno očekivati ostvarenje ponuđenog projekta.**

**AD-2. Verifikacija zapisnika sa 2. sjednice koordinacije održane u srijedu, 04. Veljače**

**2015. godine.**

**Budući nitko od Načelnika i Gradonačelnika nije imao primjedbi na predloženi zapisnik, Koordinacija je jednoglasno donijela sljedeću**

**ODLUKU**

1. **Verificira se zapisnik sa 2. sjednice Koordinacije goranskih načelnika i Gradonačelnika održane 04. veljače 2015. godine.**
2. **Zapisnika sa 2. sjednice Koordinacije od 04. veljače 2015. godine sastavni je dio ove Odluke.**

**AD-3. Rasprava o nacrtu prijedloga Zakona o Gorskom Kotaru.**

**Uvodno, gradonačelnik Delnica Ivica Knežević, podsjetio je na zaključak sa prošle koordinacije a vezano za amandmane, odnosno dopune na predloženi nacrt Zakona o Gorskom kotaru napomenuvši da do održavanja današnje Koordinacije nije stigao ni jedan amandmani niti dopuna predloženog materijala. Napomenuo je također da stručno Povjerenstvo nije dopunilo prijedlog nacrta zakona onim elementima o kojima se raspravljalo na posljednjoj sjednici, a koji se odnose na podatke o infrastrukturi koja prolazi Gorskim kotarom, a razlog je što su morali odraditi svoje profesionalno stručne i operativne poslove vezane uz izvještavanje u skraćenim rokovima.**

**U raspravi u kojoj su sudjelovali svi načelnici i gradonačelnici, kao i predstavnica Županije, naglašeno je kako je prijedlog nužno potrebno dopuniti s podacima o infrastrukturi koja je instalirana-izgrađena na prostoru Gorskog kotara te su ti podaci zatraženi od nadležne institucije, uz obećanje da će isti bili dostupni u roku od 10-tak dana. Nadalje, zatraženo je da se kroz dopunu ugrade i oni važni argumenti koji su sadržani u Studiji Ekonomskog fakulteta u Rijeci koji su progovorili o svom posljedicama koje će se desiti donošenjem propisa koji su sada, na žalost, već na snazi, da se u dopunama posebno naglase argumenti nadmorske visine i gustoće stanovništva po kilometru četvornom, da se dade argumentirana ocjena sadašnjeg stanja, ali i učinaka i mjera koje želimo postići u smislu ostvarenja posebnih prihoda zbog svog specifičnog položaja koji će nas u bitnome razlikovati od svih drugih regija (model-Zakon o otocima-odredbe koje uvažavaju njihove specifičnosti ugraditi u naš prijedlog s našim posebnostima!), te da se izradi detaljno obrazloženje svakog članka čime će se ispraviti i izbjeći njihove suprotnosti i nesuglasje, ali i objasniti razloge i utemeljenost svake odredbe. Na kraju, svi su se složili da je nužno potrebno da se u ovaj projekt uključi i Županija svojom stručnom pomoći za što će se zatražiti suglasnost od Župana, gospodina Zlatka Komadine**

**Nakon rasprave, Koordinacije je jednoglasno donijela sljedeći**

**ZAKLJUČAK**

1. **Obvezuje se stručno Povjerenstvo da izvrši dopunu predloženog materijala s**

**elementima koji se nalaze u točci AD 3. ovoga zapisnika, i to do 28. veljače ove**

**godine.**

1. **Zaključak dostaviti Županu PGŽ-a gospodinu Zlatku Komadini i Povjerenstvu**

**za izradu nacrta prijedloga Zakona o Gorskom kotaru.**

**AD-4. 5. studeni-Memorijalni dan Gorskog kotara;**

**Ivica Knežević, gradonačelnik Delnica je podsjetio na inicijativu oko proglašenja 5. studenog Memorijalnim danom Gorskog kotara, uz napomenu da je na jednoj od ranijih Koordinacija dana suglasnost na prijedlog da će se svečanost obilježavanja održavati u Delnicama, uz sufinanciranje troškova od svih jedinica lokalnih samouprava Gorskog kotara, te da će se o odluke o proglašenju navedenog dana memorijalnim, donijeti na Općinskim, odnosno Gradskim vijećima JLS Gorskog kotara.**

**Budući nitko, osim Grada Delnica, nije donio takvu odluku, jednoglasno je zaključeno da će se u tom smislu svima ponovno uputiti inicijativa kako bi se donijela prethodna odluka o proglašenju 5. studenog Memorijalnim danom.**

**AD-5. Razno;**

**Pod ovom točkom je razmotrena zamolba i inicijativa gradonačelnika Grada Ogulina od 16. 02. 2015., koji je izrazio želju da se priključi našoj inicijativi oko izrade akta o Gorskom kotaru, budući smatra da su i oni dio Gorskog kotara.**

**Stav je Koordinacije da mu se odgovori uz zahvalu na inicijativi, no da ogulinski kraj nije geografski dio Gorskog kotara te se u tom smislu ne može smatrati da ima i identične specifičnosti kao što ih ima Gorski kotar, kao regionalna cjelina, koja se zbog toga izdvaja i razlikuje od svih ostalih.**

**Budući pod ovom točkom nitko nije bilo drugih prijedloga za raspravu, Ivica Knežević je zaključio sjednicu Koordinacije**

**Dovršeno u 12,30 sati.**

**za Koordinaciju:**

**Gradonačelnik Grada Delnica**

**Ivica Knežević, dipl. iur.**

**ZAPISNIK**

**sa 4. sjednice Koordinacije Načelnika i Gradonačelnika jedinica lokalnih samouprava Gorskog kotara koja je održana u Delnicama, u ponedjeljak 27. travnja 2015. godine, u Maloj vijećnici, s početkom u 10,00 sati.**

**NAZOČNI:**

**Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Marinko Kauzlarić, načelnik Općine Fužine,Damir Grgurić, načelnik Općine Skrad,Dragutin Crnković, načelnik Općine Brod Moravice, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovsko i Ivica Knežević, gradonačelnik Grada Delnica.**

**OSTALI NAZOČNI:**

**Matija Laginja, načelnik Općine Klana, Jure Turković, gradonačelnik Grada Ogulina, Ivana Vlašće, pročelnica JUO Općine Klana, Miran Androić i Nataša Kozlica, predstavnici IEC Processus montanus i Udruge Lujzijana Delnice, Mladen Šćulac, zapovjednik Vatrogasne zajednice PGŽ-a, Marinko Puškarić, načelikPolicijske postaje Delnice, ŠtefkoOsvald, Komadina i Milošević-prezenteri sustava videonadzora, predstavnici medija:Miro Pleše, Marinko Krmpotić i Nenad Lučić;**

**Nakon što je Ivica Knežević pozdravio sve nazočne i utvrdio da su na sjednici Koordinacije nazočni svi načelnici i gradonačelnici goranskih lokalnih samouprava, prije utvrđivanja dnevnog reda sjednice, gradonačelnik Grada Vrbovsko Dražen Mufić je predložio da točka 3-c. postane točka 2. što je jednoglasno prihvaćeno. Nakon tako prihvaćene izmjene, a budući nije bilo drugih izmjena odnosno dopuna dnevnog reda, Koordinacija je jednoglasno utvrdila sljedeći**

**DNEVNI RED:**

1. **Verifikacija zapisnika sa 3. sjednice Koordinacije održane 17. veljače 2015. godine.**

**Izvjestitelj: Ivica Knežević, gradonačelnika Grada Delnica;**

1. **Povećanje sastava JVP Delnica kao javno-vatrogasne postrojbe Gorskog**

**kotara,**

**Izvjestitelj: Dražen Mufić, gradonačelnik Grada Vrbovsko;**

1. **Zamolba načelnika Općine Klana i gradonačelnika Grada Ogulina za predstavljanje Općine i Grada kao mikro regije sa svim obilježjima Gorskog kotara,**

**Izvjestitelj: načelnik Općine MatijaLaginja i gradonačelnik Grada Ogulina Jure**

**Turković;**

1. **Prezentacije:**

**- Povijesni putovi i ceste Gorskog kotara-kulturni turizam Gorskog kotara,**

**Izvjestitelji:Miren Androić i Nataša Kozlica;**

**- Video nadzor i edukacija na daljinu,**

**Izvjestitelji: Osvald, Komadina, Milošević;**

1. **Rasprava o nacrtu prijedloga Zakona o Gorskom kotaru.**

**Izvjestitelj: Ivica Knežević, gradonačelnik Grada Delnica;**

1. **Razno;**

**AD-1. Verifikacija zapisnika sa 3. sjednice koordinacije održane u srijedu, 17. veljače**

**2015. godine.**

**Budući nitko od Načelnika i Gradonačelnika nije imao primjedbi na predloženi zapisnik, Koordinacija je jednoglasno donijela sljedeću**

**ODLUKU**

1. **Verificira se zapisnik sa 3. sjednice Koordinacije goranskih načelnika i Gradonačelnika održane 17. veljače 2015. godine.**
2. **Zapisnika sa 3. sjednice Koordinacije sastavni je dio ove Odluke.**

**AD-2. Povećanje sastava JVP Delnica kao javno-vatrogasne postrojbe Gorskog kotara,**

**Uvodno izlaganje podnio je Dražen Mufić, gradonačelnik Vrbovskog, naglasivši da se o ovom problemu u kratkom vremenu razgovaralo u dva navrata, te da je na posljednjem sastanku održanom u Vrbovskom, na kojem su bili prisutni zapovjednik Javnovatrogasne zajednice PGŽ-a, gospodin Šćulac, predsjednik Zajednice, gospodin Gauš, gradonačelnik Grada Vrbovskog, gradonačelnik Grada Delnica, gradonačelnik Grada Čabra, zapovjednik JVP Grada Delnica, te predsjednik DVD Vrbovsko, podržana inicijativa da se ide prema Koordinaciji goranskih načelnika i gradonačelnika s prijedlogom za povećenje broja pripadnika JVP Grada Delnica sa 13 na 21, na način da bi gradovi Vrbovsko, Čabar i Delnice bile suosnivači te nove postrojbe, da bi dio te postrojbe bio raspoređen u Grad Vrbovsko, dio u Grad Čabar, a većina bi (13), kao i do sada, bila smještena u Gradu Delnice. Prijedlog je da to povećanje financira Republika Hrvatska po istom modelu kao i sadašnju postrojbu, a materijalne troškove bi financirali gradovi suosnivači razmjerno broju stacioniranih pripadnika JVP na svojem području. Razlog za povećanje postrojbe se nalazi u podizanju protupožarne sigurnosti što je od posebne važnosti zbog velikog prostora Gorskog kotara koji pokriva sadašnji broj ljudi u postrojbi.**

**Nakon rasprave u kojoj su sudjelovali zapovjednik Vatrogasne zajednice PGŽ-a, gospodin Mladen Šćulac, gradonačelnik Grada Čabra, gospodin Kristijan Rajšel, načelnik Općine Brod Moravice, gospodin Dragutin Crnković i načelnik Općine Skrad, gospodin Damir Grgurić, jednoglasno je usvojen sljedeći**

**ZAKLJUČAK**

1. **Podržava se inicijativa za povećanjem protupožarne sigurnosti na području Gorskoga kotara da sve jedinice lokalne samouprave budu suosnivači JVP Delnice (javna ustanova) sa sjedištem u Delnicama i ispostavama u Vrbovskom i Čabru te promjenom statusa profesionalne vatrogasne postrojbe „vrsta 1“ s 13 zaposlenika na slijedeću veću formaciju „vrsta 2“ s 21 zaposlenikom postrojbe. Zbog podizanja standarda zaštite od požara i vatrogasne djelatnosti na području Gorskog kotara predlaže se profesionalna vatrogasna postrojba formacija „vrsta 2“ s dva vozača u smjeni.**
2. **Usklađivanjem Procjene ugroženosti i Plana zaštite od požara i tehnoloških eksplozija jedinica lokalne samouprava, područje djelovanja JVP Delnice cijelo je područje Gorskoga kotara, s većinskim osnivačkim udjelom Grada Delnica, Grada Vrbovskoga i Grada Čabra (prema broju djelatnika u vatrogasnoj postrojbi) a općine su osnivači postrojbe s 1% udjela.**
3. **U slučaju pozitivnog nalaza revizije dokumenata zaštite od požara, uz suradnju s Vatrogasnom zajednicom Primorsko-goranske županije, uputiti će se nadležnim tijelima zahtjev za povećanjem JVP Delnice i ispostavama na području gradova suosnivača te pristupiti izmjenama pravnih dokumenata o osnivanju JVP Delnice.**

**AD-3. Zamolba načelnika Općine Klana i gradonačelnika Grada Ogulina za predstavljanje Općine i Grada kao mikro regije sa svim obilježjima Gorskog kotara;**

**U uvodnoj riječi, obrazlažući svoju zamolbu, načelnik Općine Klana Matija Laginja i gradonačelnik Grada Ogulina Jure Turković istaknuli su zainteresiranost za uključivanje u izradu zakonskog akta kojim goranske lokalne samouprave žele izboriti pogodnosti i olakšice koje bi ublažile teške uvjete života na brdsko-planinskom području, navodeći da su i Klana i Ogulin po zemljopisnim karakteristikama vrlo slični Gorskom kotaru. Potvrdili su to i iznošenjem argumentiranih podataka, a gubitak statusa brdsko-planinskog područja imao je gotovo identičan efekt kao i na područjima goranskih lokalnih samouprava.**

**Nakon rasprave u kojoj su argumentirano i kritički govorili gradonačelnik Grada Delnica Ivica Knežević, gradonačelnik Grada Čabra Kristijan Rajšel, gradonačelnik Grada Vrbovsko Dražen Mufić, načelnik Općine Brod Moravice Dragutin Crnković, načelnik Općine Lokve Toni Štimac i načelnik općine Fužine Marinko Kauzlarić, zauzet je jedinstven stav da je inicijativa legitimna, da nije sporno da postoje mnoge dodirne točke koje potvrđuju postojanje većine onih razloga zbog koji su i sve goranske lokalne samouprave u podređenom položaju, no da se unatoč svemu postavlja i pitanje regionalne opravdanosti zahtjeva s obzirom na predznak u nazivu zakona koji pripremaju Gorani, no koji isto tako može imati itekakav negativan utjecaj kod izglasavanja statusa ukoliko tu posebnost neće prepoznati većina koja treba izglasati takav propis. Zakon o brdsko planinskim područjima je svojevremeno prošao, no ispravljanje svih propusta koji su u njemu učinjeni najskuplje su platili Gorani pa je i to jedan od razloga radi kojeg, možda, treba razmišljati uže regionalno.**

**AD-4. Prezentacije:**

**- Povijesni putovi i ceste Gorskog kotara-kulturni turizam Gorskog kotara;**

**Uvodno izlaganje o projektu Povijesni putovi i ceste Gorskog kotara-kulturni turizam Gorskog kotara podnio je gospodin Miren Androić koji je naglasio da je cilj projekta razviti mrežu kulturno-turističkih putova koje definiraju materijalna i nematerijalna kulturna baština sadržana u četiri osnovna pravca, to: Rimski limes, Frankopanski putovi, Karolina i Lujzijana. Konačni cilj projekta je stalno zaposliti nekoliko ljudi, a osnovni proizvod projekta bi bio pojedinačni i grupni touring sa ključnim točkama na tim rutama u što bi se uklapali već postojeći objekti i sustavi od turističko-ugostiteljskih i planinarskih, ali bi se gradili i novi sadržaji poštujući tradicijske vrijednosti kraja. Za realizaciju projekta su potrebna europska sredstva pa je namjera nositelja projekta isti prijaviti na predstojeći natječaj kroz mjeru 7.4 ruralnog razvoja.**

**Nastavno, gospođa Nataša Kozlica je pojasnila da je u tom smislu potrebna i suradnja jedinica lokalnih samouprava Gorskog kotara i to na način da taj projekt treba biti ugrađen u strateške planove razvoja svake jedinice lokalne samouprave Gorskog kotara, u dijelu koji se odnosi na turizam, te da jedinice lokalnih samouprava trebaju potpisati izjavu da je taj vid kulturnog turizma sadržan u njihovim strateškim dokumentima, a koju će nositelj projekta priložiti uz svu ostalu natječajnu dokumentaciju prilikom aplikacije projekta.**

**Nakon rasprave u kojoj su sudjelovali gradonačelnik Grada Delnica Ivica Knežević, načelnik Općine Lokve Toni Štimac, načelnik Općine Ravna Gora Anđelko Florijan, gradonačelnik Grada Vrbovsko Dražen Mufić, načelnika Općine Fužine Marinko Kauzlarić, načelnik Općine Mrkopalj Ivica Padavić i načelnik Općine Skrad Damir Grgurić, jednoglasno je usvojen sljedeći**

**ZAKLJUČAK**

1. **Načelnici i gradonačelnici goranskih lokalnih samouprava podržavaju projekt:Povijesni putovi i ceste Gorskog kotara kao važan dio kulturnog turizma Gorskog kotara.**
2. **Načelnici i gradonačelnici se obvezuju da će u svoje strateške razvojne planove ugraditi ovaj projekt kao važan dio turističkih sadržaja koji će se ostvarivati na području općina i gradova Gorskog kotara, te da će u zavisnosti od završetka izrade strateških planova moći dati i potpisati izjavu koja je nositelju projekta potrebna za aplikaciju za financiranje projekta iz europskih sredstava.**

**- Video nadzor i edukacija na daljinu;**

**Nakon kratkih uvodnih informacija o važnosti i potrebi video-nadzora kao dijela sustava tehničke preventivne zaštite, koje je iznio načelnik policijske postaje Delnice Marinko Puškarić i prezentacijetehničko-tehnoloških i financijskih pretpostavki instaliranja sustava video nadzora, kao i njegove sigurnosne važnosti, koju su na primjeru Grada Delnica te općenito, iznijeli gospoda Osvald, Komadina i Milošević, eventualne daljnje potrebe i realizacija sustava u svakoj općini odnosno gradu, rješavat će se na razini pojedinačnih kontakata sa prezentantima.**

**AD-5.Rasprava o nacrtu prijedloga Zakona o Gorskom Kotaru.**

**Uvodno, gradonačelnik Grada Delnica Ivica Knežević, napomenuo je da je svima dostavio očitovanje Povjerenstva u kojem izražavaju da su dosada napravljenim materijalom dostigli maksimum te da njihove sposobnosti i znanje nisu na nivou koji bi omogućio daljnju pripremu akta da bi mogao biti proslijeđen u proceduru prema Vladi i Saboru. Naglasio je da je svjestan kako se radi o vrlo složenoj i kompliciranoj materiji koja iziskuje poznavanje mnogih zakonskih i podzakonskih akata kako ne bi došlo do suprotnosti odnosno negiranja pojedinih odredni, te da do sada urađeno svakako zaslužuje pohvale. Naglasio je da Povjerenstvo nije dopunilo nacrt prijedloga zakona s elementima koji se odnose na katastarske podatke o infrastrukturi koja presijeca Gorski kotara a koji bi trebali poslužiti kao osnova za ostvarenje naknade goranskih lokalnih samouprava zbog devastiranja prostora njihovom izgradnjom.**

**U raspravi u kojoj su sudjelovali svi goranski čelnici zauzet je jedinstven stav da ovoga časa nije ključno robovati nazivu propisa već argumentirano i uvjerljivo progovoriti o svim specifičnostima koje otežavaju život i rad na prostoru Gorskog kotara, pa i u drugim sličnim dijelovima Hrvatske, gdje je nadmorska visina, gustoća naseljenosti i dužina prometnica o kojima brinu goranske lokalne samouprave, upravo ta posebnost koja se mora prepoznati i uvažiti. Istaknuto je također da sastanak sa Županom i njegovim timom, koji će se održati u srijedu, 29. travnja, treba iskoristiti za upoznavanje sa ovom problematikom, budući je u pitanje doveden opstanak Gorskog kotara, te zatražiti da nam konkretno financijski pomognu oko troškova zimske službe. Također su svi podržali potrebu hitnog nastavka sastanka u Ministarstvu regionalnog razvoja i fondova europske unije a vezano za predloženih 6 mjera za premoštenja financijske situacije gubitkom statusa brdsko planinskog područja te gubitka prihoda s osnova mini porezne reforme.**

**Nakon rasprave, Koordinacija je jednoglasno donijela sljedeći**

**ZAKLJUČAK**

1. **Obvezuje se stručno Povjerenstvo da izvrši dopunu predloženog materijala s**

**katastarskim podacima o infrastrukturi izgrađenoj na području Gorskog kotara, koje im je dostavio načelnik Općine Ravna Gora Anđelko Florijan, i to najkasnije do05. svibnja 2015. godine.**

1. **Dopunjeni prijedlog akta dostaviti predsjednici Republike Hrvatske, gospođi**

**Kolindi Grabar Kitarović.**

1. **Zatražiti hitan sastanak u Ministarstvu regionalnog razvoja i fondova europske**

**unije vezano za predloženih 6 mjera pomoći Gorskome kotaru.**

1. **Daljnje mjere i aktivnosti u svezi s predmetnom inicijativom dogovorit će se nakon sastanka sa Županom, koji će se održati u srijedu 29. travnja i nakon sastanka sa Predsjednicom Republike, koji će se održati u srijedu, 06. svibnja 2015. godine, u Zagrebu.**

**AD-6 Razno;**

**Budući pod ovom točkom nitko nije bilo prijedloga za raspravu, Ivica Knežević je zaključio sjednicu Koordinacije**

**Dovršeno u 13,10 sati.**

**za Koordinaciju:**

**GradonačelnikGrada Delnica**

**Ivica Knežević, dipl. iur.**

**ZAPISNIK**

**sa 5. sjednice Koordinacije Načelnika i Gradonačelnika jedinica lokalnih samouprava Gorskog kotara koja je održana u Delnicama, u utorak, 26. svibnja 2015. godine, u Maloj vijećnici, s početkom u 10,00 sati.**

**NAZOČNI:**

**Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Marinko Kauzlarić, načelnik Općine Fužine, Damir Grgurić, načelnik Općine Skrad, Dragutin Crnković, načelnik Općine Brod Moravice, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovsko i Ivica Knežević, gradonačelnik Grada Delnica.**

**OSTALI NAZOČNI:**

**Svjetlana Kasunić Jedriško, voditeljica LAD-a Gorski kotar, Branko Bogunović, predstavnik Horvath HTL, predstavnici medija: Barbara Renka, Marinko Krmpotić i Nenad Lučić;**

**Nakon što je Ivica Knežević pozdravio sve nazočne i utvrdio da su na sjednici Koordinacije nazočni svi načelnici i gradonačelnici goranskih lokalnih samouprava, budući nije bilo prijedloga izmjena odnosno dopuna dnevnog reda, Koordinacija je jednoglasno utvrdila sljedeći**

**DNEVNI RED:**

1. **Verifikacija zapisnika sa 4. sjednice Koordinacije održane 29. travnja 2015. godine.**

**Izvjestitelj: Ivica Knežević, gradonačelnika Grada Delnica;**

1. **Nacrt prijedloga Zakona o Gorskom kotaru-konačan stav,**

**Izvjestitelj: Ivica Knežević, gradonačelnik Grada Delnica;**

1. **Upoznavanje s mogućnostima interesnog prekograničnog povezivanja kao dijela projekta 3. Razvojne prometne osi Ljubljana-Kočevje-Delnice-Rijeka,**

**Izvjestitelji: Ivica Knežević;**

1. **Prezentacija Pisma namjere za mogućnosti definiranja Master plana turizma Gorskog kotara,**

**Izvjestitelj: Branko Bogunović, Horwath HTL;**

1. **Razno;**

* **Informacija o pripremama LAG-a za novo programsko razdoblje,**

**Izvjestiteljica: Svjetlana Kasunić-voditeljica LAG-a Gorski kotar ;**

**AD-1. Verifikacija zapisnika sa 4. sjednice koordinacije održane u ponedjeljak, 27. travnja 2015. godine.**

**Budući nitko od Načelnika i Gradonačelnika nije imao primjedbi na predloženi zapisnik, Koordinacija je jednoglasno donijela sljedeću**

**ODLUKU**

1. **Verificira se zapisnik sa 4. sjednice Koordinacije goranskih načelnika i gradonačelnika održane 27. travnja 2015. godine.**
2. **Zapisnika sa 4. sjednice Koordinacije sastavni je dio ove Odluke.**

**AD-2. Nacrt prijedloga Zakona o Gorskom kotaru-konačan stav,**

**Uvodno izlaganje podnio je gradonačelnik Delnica Ivica Knežević podsjetivši da se o ovoj problematici raspravlja već duže vrijeme, kao i na činjenicu da je na posljednjoj sjednici Koordinacije zauzet stav da će se konačni prijedlog definirati nakon sastanka sa Županom i Predsjednicom Republike. Nastavno, gradonačelnik Vrbovskog, Dražen Mufić, iznio je bitne elemente sa sastanka kod Predsjednice Republike, koji je održan 06. svibnja 2015. godine, a na kojem je potpredsjednik Vlade Branko Grčić potvrdio da se priprema izmjena i dopuna Zakona o brdsko planinskim područjima koja će prepoznati posebnosti Gorskog kotara kroz konkretne kompenzacijske mjere za kapitalne projekte, dodatnim povećanjem udjela u porezu na dohodak od 4% koji je bio namijenjen Županiji, povećanjem šumskog doprinosa sa 5 na 7%, formiranjem posebnog nenamjenskog fonda za financiranje svih potreba u proračunu osim plaća, preuzimanjem troškova zimske službe od cca 10,5 milijuna kuna, produljenjem prijelaznog perioda prilagodbe sa 3 na 5 godina, itd. Naglasio je da će Zakon biti u proceduri ovoga ljeta, da bi njegova primjena bila od 01. 01. 2016. godine.**

**Nakon rasprave u kojoj su sudjelovali gradonačelnik Grada Čabra Kristijan Rajšel, načelnik Općine Brod Moravice Dragutin Crnković, načelnik Općine Skrad Damir Grgurić, načelnik Općine Lokve Toni Štimac, načelnik Općine Fužine Marinko Kauzlarić i načelnik Općine Ravna Gora Anđelko Florijan, jednoglasno je usvojen sljedeći**

**ZAKLJUČAK**

1. **Načelnici i Gradonačelnici Gorskog kotara podržavaju predloženi nacrt prijedloga Zakona o Gorskom kotaru uz obvezu da će do 05. lipnja 2015. godine dati na pojedine njegove odredbe konkretne primjedbe radi poboljšanja predloženog teksta.**
2. **Podržavaju se predložene kompenzacijske mjere za ublažavanje položaja Gorskog kotara kroz izmjene i dopune Zakona o brdsko planinskim područjima.**
3. **Načelnici i Gradonačelnici Gorskog kotara su suglasni da se sa prijedlogom Zakona o Gorskom kotaru ne ide u proceduru dok se ne pokrene procedura izmjene i dopune Zakona o brdsko planinskim područjima.**

**AD-3. Upoznavanje s mogućnostima interesnog prekograničnog povezivanja kao dijela projekta 3. Razvojne prometne osi Ljubljana-Kočevje-Delnice-Rijeka,**

**U uvodnom obrazloženju gradonačelnik Delnica Ivica Knežević je podsjetio da se o ovoj temi već raspravljalo na jesen 2013. godine u Opčini Kostel, uz nazočnost i nekih goranskih čelnika te visokih predstavnika sa slovenske strane, kao i predstavnika Županije i Grada Rijeke. Kao glavni razlog povezivanja na toj osi naglašen je gospodarsko-ekonomski interes zbog luke Rijeka, ali i turistički, budući je to mnogim Slovencima najbliži pravac do našeg mora.**

**Nastavno na taj sastanak, županica Opčine Kostel, gospođa Lilijana Butina je sazvala sastnak koji je održan 15. svibnja 2015. godine u Fari, a nazočili su mu župani Opčina Grosuplje i Škofljica, te gradonačelnik Delnica Ivica Knežević. Na sastanku je potvrđena potreba daljnje međugranične suradnje iz već navedenih razloga, na način da bi se okupio tim koji bi prepoznao zajedničke infrastrukturne interese te ih izravno kandidirao na europska sredstva, dakle bez posredovanja resornih ministarstava obiju strana.**

**Župan Opčine Grosuplje dr. Peter Verlič, koji je ujedno i visoki predstavnik Slovenije u tijelima Europske unije, preuzeo je obvezu izrade kratke promemorije u obliku vodiča za daljnje aktivnosti, o čemu bi bili upoznati predstavnici sa goranske strane, a na temelju čega bi dogovorili eventualne daljnje korake suradnje.**

**Goranski Načelnici i Gradonačelnici su prihvatili informaciju i iskazali su suglasnost za daljnju suradnju u navedenom projektu.**

**(U 11,00 sati, zbog daljnjih obveza, sjednicu je napustio načelnik Općine Brod Moravice Dragutin Crnković.)**

**AD-4. Prezentacija Pisma namjere za mogućnosti definiranja Master plana turizma Gorskog kotara,**

**Uvodno izlaganje o mogućem projektu izrade Master plana turizma Gorskog kotara putem LAG-a Gorski kotar, iznio je predstavnik Horwath HTL Zagreb, gospodin Branko Bogunović.**

**(U 11,30 sati, zbog daljnjih obveza, sjednicu je napustio gradonačelnik Vrbovskog Dražen Mufić.)**

**Nakon rasprave u kojoj su sudjelovali načelnik Općine Fužine Marinko Kauzlarić, gradonačelnik Delnica Ivica Knežević i voditeljica LAG-a Gorski kotar Svjetlana Kasunić Jedriško, usvojen je sljedeći**

**ZAKLJUČAK**

**Predstavnik Horwath HTL, uz koordinaciju voditeljice LAG-a Gorski kotar, izradit će projektni zadatak u nekoliko varijanti mogućih rješenja, sa financijskim okvirom i rokovima, te ga dostaviti svim Općinama i Gradovima na području Gorskog kotara.**

**AD-5. Razno;**

**Informacija o pripremama LAG-a za novo programsko razdoblje,**

**Voditeljica LAG-a Gorski kotar upoznala je nazočne sa daljnjim aktivnostima LAG-a, ali i sa**

**problemima koji bi mogli nastati a odnose se i na samu opstojnost LAG-a u budućnosti. Naime, kako sadašnja pravila zahtijevaju drugačiji statusno formalni oblik nastanka, preuzela je obvezu sastaviti kratki naputak, sa formalnim radnjama koje je potrebno provesti u jedinicama lokalnih samouprava osnivača kako bi se kroz odluke na gradskim odnosno općinskim vijećima potvrdio legitimitet LAG-a.**

**Načelnici i gradonačelnici su se složili da važnost LAG-a Gorski kotar nije upitna, te da će sa svoje strane poduzeti sve potrebno, uz naglasak da se vodi računa o rokovima održavanja sjednica vijeća prije ljetne stanke.**

**Budući pod ovom točkom nije bilo drugih tema za raspravu, Ivica Knežević je zaključio sjednicu Koordinacije**

**Dovršeno u 12,40 sati.**

**za Koordinaciju:**

**Gradonačelnik Grada Delnica**

**Ivica Knežević, dipl. iur.**

**ZAPISNIK**

**sa 6. sjednice Koordinacije Načelnika i Gradonačelnika jedinica lokalnih samouprava Gorskog kotara koja je održana u Delnicama, u utorak, 30. lipnja 2015. godine, u Maloj vijećnici, s početkom u 10,00 sati.**

**NAZOČNI:**

**Ivica Padavić, načelnik Općine Mrkopalj, Toni Štimac, načelnik Općine Lokve, Anđelko Florijan, načelnik Općine Ravna Gora, Marinko Kauzlarić, načelnik Općine Fužine, gospodin Bukovac, predstavnik Općine Skrad, Kristijan Rajšel, gradonačelnik Grada Čabra, Dražen Mufić, gradonačelnik Grada Vrbovsko i Ivica Knežević, gradonačelnik Grada Delnica.**

**ODSUTNI: Dragutin Crnković, načelnik Općine Brod Moravice, opravdao svoj izostanak;**

**OSTALI NAZOČNI:**

**Siniša Topalović i Zrinko Amerl, predstavnici Horwath HTL Zagreb i Mladen Šćulac, zapovjenik Vatrogasne zajednice PGŽ;**

**Nakon što je Ivica Knežević pozdravio sve nazočne i utvrdio da je na sjednici Koordinacije nazočna većina načelnica i gradonačelnika goranskih lokalnih samouprava, a budući nije bilo prijedloga izmjena odnosno dopuna dnevnog reda, Koordinacija je jednoglasno utvrdila sljedeći**

**DNEVNI RED:**

1. **Verifikacija zapisnika sa 5. sjednice Koordinacije održane 26. svibnja 2015. godine,**

**izvjestitelj: Ivica Knežević, gradonačelnika Grada Delnica;**

1. **Utvrđivanje konačnog teksta Nacrtu prijedloga Zakona o Gorskom kotaru,**

**izvjestitelj: Ivica Knežević, gradonačelnik Grada Delnica;**

1. **Donošenje odluke o izradi Master plana turizma Gorskog kotara,**

**izvjestitelj: Ivica Knežević, gradonačelnika Grada Delnica;**

1. **Donošenje novog zaključka o povećanju pripadnika JVP,**

**izvjestitelj: Ivica Knežević, gradonačelnika Grada Delnica;**

1. **Razno;**

**AD-1. Verifikacija zapisnika sa 5. sjednice koordinacije održane u utorak, 26. svibnja 2015. godine.**

**Budući nitko od načelnika i gradonačelnika nije imao primjedbi na predloženi zapisnik, Koordinacija je jednoglasno donijela sljedeću**

**ODLUKU**

1. **Verificira se zapisnik sa 5. sjednice Koordinacije goranskih načelnika i gradonačelnika održane 26. svibnja 2015. godine.**
2. **Zapisnika sa 5. sjednice Koordinacije sastavni je dio ove Odluke.**

**AD-2. Utvrđivanje konačnog teksta Nacrta prijedloga Zakona o Gorskom kotaru,**

**Uvodno izlaganje podnio je gradonačelnik Delnica Ivica Knežević podsjetivši da se o ovoj problematici raspravlja već duže vrijeme, kao i na činjenicu da je na posljednjoj sjednici Koordinacije zauzet stav da se do 08. lipnja 2015. godine dostave primjedbe i prijedlozi na predloženi materijal. Nastavno, upoznao je prisutne da je u otvorenom roku javio načelnik Općine Brod Moravice koji se izjasnio da nema primjedbi i prijedloga na predloženi tekst, a da drugih dopuna nije bilo. Nakon rasprave u kojoj je sudjelovao gradonačelnik Grada Vrbovskog Dražen Mufić, koji je potvrdio da se radi o dobroj polaznoj osnovi za izradu budućeg Zakona o Gorskom kotaru, te da se predloženi tekst dopuni sa onim prirodnim fenomenima i drugim važnim infrastrukturnim objektima koji su izostavljeni u predmetnom tekstu, kao i Gradonačelnik Grada Delnica Ivica Knežević koji se založio da se predmetni materijal javno objavi na web portalima općina i gradova Gorskog kotara kako bi svi zainteresirani mogli dati svoj doprinos u njegovu poboljšanju, jednoglasno je usvojen sljedeći**

**ZAKLJUČAK**

1. **Utvrđuje se konačni tekst Nacrta prijedloga Zakona o Gorskom kotaru.**
2. **Konačni tekst Nacrta prijedloga Zakona o Gorskom kotaru uputit će se prema nadležnom ministarstvu, odnosno prema nadležnoj službi Sabora Republike Hrvatske, najkasnije u rujnu 2015. godine.**
3. **Konačni tekst Nacrta prijedloga Zakona o Gorskom kotaru objavit će se na web portalima općina i gradova Gorskog kotara, za što se zadužuju načelnici i gradonačelnici goranskih JLS-a.**

**AD-3. Donošenje odluke o izradi Master plana turizma Gorskog kotara,**

**Nakon uvodnog obrazloženja koje je dao gradonačelnik Delnica Ivica Knežević, te pojašnjenja predloženih materijala koje je dao predstavnik Horwath HTL, gospodin Topalović, u raspravi, gradonačelnik Delnica Ivica Knežević izrazio je svoj stav da izrada jednog sveobuhvatnog dokumenta kao što je Master plan turizma Gorskog kotara nema alternative, da s tim već kasnimo, no neoprostivo bi bilo ne poduzeti ništa. Naveo je da je neprijeporno da Gorski kotar kao destinacija ima svoje nesumnjive sadržaje, da ih tim dokumentom treba prepoznati kao proizvod, valorizirati i približiti potencijalnim ulagačima, kako bi njihova vrijednost bila osnova uspješnog poslovanja, ali i važan čimbenik društvenog razvoja Gorskog kotara i njegovih lokalnih zajednica, te da u tom smislu ovakav projekt smatra kapitalnim za cijeli Gorski kotar! U tom smislu podržao je prijedlog o potrebi izrade takvog dokumenta uz naglasak da jedini problem vidi u financijskoj konstrukciji troška njegove izrade. Nastavno, načelnik Općine Fužine, Marinko Kauzlarić, je podržao diskusiju gradonačelnika Delnica, založio se za izradu Master plana turizma Gorskog kotara čime bi se Gorski kotar u tom segmentu harmonizirao, napomenuvši da treba hitno djelovati, o tome prije ljetne stanke razgovarati u resornom ministarstvu i na taj način pokušati naći put za financiranje projekta u cijelosti ili u najvećem djelu. Isti stav podržao je i gradonačelnik Grada Čabra, nakon čega je jednoglasno usvojen sljedeći**

**ZAKLJUČAK**

1. **Načelnici i gradonačelnici Gorskog kotara izražavaju jedinstven stav o potrebi izrade razvojno orijentiranog Master plana turizma Gorskog kotara, kao kapitalnog projekta od posebne važnosti za cijeli Gorski kotar.**
2. **Gorski kotar, kao turistička destinacija, ima nesumnjive vrijednosti koje treba valorizirati na način da budu osnova za opravdana investicijska ulaganja zainteresiranih investitora (domaćih i inozemnih), a što treba rezultirati stvaranjem realnih predispozicija za održivu budućnost stanovnika Gorskog kotara – turizam kao važna poluga budućeg društvenog razvoja. U svemu tome važno je prepoznati i geoprometni položaj Gorskog kotara kao destinacije koja je u neposrednom zaleđu obale i time dostupna velikom broju ciljanih gostiju na moru, ali i njegove mikroklimatske uvjete i posebnosti koje omogućuju turističke aktivnosti svih 12 mjeseci u godini.**
3. **Načelnici i Gradonačelnici su suglasni da o financijskom modelu izrade tako važnog dokumenta treba žurno razgovarati u resornom ministarstvu i pokušati pronaći model da se financiranje pokrije putem Ministarstva turizma, o čemu će ovisiti i pojedinačni ulozi svake JLS Gorskog kotara.**

**AD-4. Donošenje novog zaključka o povećanju pripadnika JVP,**

**Uvodno izlaganje o točci je podnio gradonačelnik Delnica Ivica Knežević, a detaljno pojašnjenje razloga, osnove i koristi za sve jedinice lokalnih samouprava Gorskog kotara, iznio je zapovjednik Vatrogasne zajednice PGŽ, gospodin Mladen Šćulac.**

**U svom pojašnjenju je naglasio da bi sjedište JVP bilo u Delnicama, a u Vrbovskom i Čabru ispostave sa dogovorenim brojem pripadnika JVP. Naveo je da bi osnivači postrojbe bile sve lokalne samouprave Gorskog kotara, da to ne bi predstavljalo dodatno financijsko opterećenje, te da bi materijalne troškove postrojbe snosile JLS sjedišta odnosno ispostava, prema broju pripadnika. Povećani broj pripadnika JVP bi omogućio i manji broj pripadnika DVD-a. Nastavno, naveo je da bi osnova za povećanje pripadnika bila nova procjena požarne opasnosti koju će trebati usvojiti na općinskim, odnosno gradskim vijećima, kao i o odluku o suosnivanju JVP Grada Delnica.**

**Nakon rasprave u kojoj su sudjelovali načelnik Općine Mrkopalj Ivica Padavić, načelnik Općine Ravna Gora Anđelko Florijan te gradonačelnik Delnica Ivica Knežević, jednoglasno je usvojen sljedeći**

**ZAKLJUČAK**

1. **Podržava se inicijativa za povećanjem protupožarne sigurnosti na području Gorskoga kotara da sve jedinice lokalne samouprave budu suosnivači JVP Delnice (javna ustanova) sa sjedištem u Delnicama i ispostavama u Vrbovskom i Čabru te promjenom statusa profesionalne vatrogasne postrojbe „vrsta 1“ s 13 zaposlenika na slijedeću veću formaciju „vrsta 2“ s 21 zaposlenikom postrojbe. Zbog podizanja standarda zaštite od požara i vatrogasne djelatnosti na području Gorskog kotara predlaže se profesionalna vatrogasna postrojba formacija „vrsta 2“ s dva vozača u smjeni.**
2. **Usklađivanjem Procjene ugroženosti i Plana zaštite od požara i tehnoloških eksplozija jedinica lokalne samouprava, područje djelovanja JVP Delnice cijelo je područje Gorskoga kotara, s većinskim osnivačkim udjelom Grada Delnica, Grada Vrbovskoga i Grada Čabra (prema broju djelatnika u vatrogasnoj postrojbi) a općine su osnivači postrojbe s 1% udjela.**
3. **U slučaju pozitivnog nalaza revizije dokumenata zaštite od požara, uz suradnju s Vatrogasnom zajednicom Primorsko-goranske županije, uputiti će se nadležnim tijelima zahtjev za povećanjem JVP Delnice i ispostavama na području gradova suosnivača te pristupiti izmjenama pravnih dokumenata o osnivanju JVP Delnice.**

**AD-5. Razno;**

* **Gradonačelnik Grada Čabra Kristijan Rajšel je apelirao da sve JLS Gorskog kotara podrže stav da se ne podrži predložena izmjena i dopuna mreže primarne zdravstvene zaštite, koju predlaže resorno ministarstvo, a kojom se Gorskim kotar ponovno dovodi u bitno nepovoljniji položaj, o čemu se negativno već očitovala i Županijska skupština PGŽ-a. Gradonačelnik Grada Vrbovskog je naglasio da se Grad Vrbovsko u tom smislu već očitovao posebnim dopisom, te je predložio da to bude zajednički stav svih općina i Gradova Gorskog kotara, s čime su se svi složili, uz obvezu Koordinatora da dopis preoblikuje i potpiše kao zajednički stav svih općina i gradova Gorskog kotara. Dopis je sastavni dio ovog zapisnika.**
* **Nastavno, gradonačelnik Delnica Ivica Knežević je podsjetio na stav oko međusobnog poštovanja i uvažavanja a vezano za odziv na svečane sjednice i druga važna događanja u općinama i gradovima Gorskog kotara. Smatra neprimjerenim da se na takva događanja ne pojavljuju predstavnici općina i gradova, ako je načelnik ili gradonačelnik spriječen, da je to neprimjereno ponašanje i da stog osnova svatko može očekivati onoliko poštovanja koliko ga sam iskazuje prema drugim kolegama!**
* **Na kraju, gradonačelnik Vrbovskog se zahvalio Ivici Kneževiću na predsjedanjem Koordinacijom u proteklom periodu!**

**Budući pod ovom točkom nije bilo drugih tema za raspravu, Ivica Knežević je zaključio sjednicu Koordinacije**

**Dovršeno u 11,40 sati.**

**za Koordinaciju:**

**Gradonačelnik Grada Delnica**

**Ivica Knežević, dipl. iur.**

Početak godine obilježen je i dolaskom nove Predsjednice Republike Hrvatske, gospođe Kolinde Grabar Kitarović, koja se odazvala na poziv koji sam joj uputio uz prigodnu čestitku na izboru na predsjedničkim izborima. Prioritetna tema o kojoj se razgovaralo na sastanku 30. 1. 2015. bila je problematika gubitka statusa brdsko-planinskog područja i s tim u svezi gubitka poreznih prihoda i uopće uvjeta funkcioniranja lokalnih samouprava Gorskog kotara u takvim okolnostima. Kao što Vam je i iz medija poznato Predsjednica je obećala da će toj temi pokloniti dužnu pažnja kako bi se o njoj u kratkom roku raspravljalo u nadležnim ministarstvima. Sukladno obećanju, Predsjednica je sazvala novi sastanak, 06. 05., na kojem je bio prisutan i potpredsjednik Vlade, gospodin Branko Grčić, na kojem je prezentirao moguće kompenzacijeske mjere koje bi trebale ublažiti gubitak poreznih prihoda zbog gubitka statusa brdsko-planinskog područja, uz obećanje da će se o tome razgovarati i na posebnom sastanku.

Takav sastanak je održan 14. srpnja uz nazočnost predstavnika svih jedinica lokalnih samouprava koje su izugubile status brdsko-planinskog područja.

Na sastanku je prezentirao 5 kompenzacijskih mjera, i to:

**1. Povećanje udjela u porezu na dohodak sa 60% na 64,5% i to na način da će se 4,5% poreza uzeti od županije.**

**Formiranje posebnog fonda od 16% poreza na dohodak koji bi bio strogo namjenski a služio bi za održavanje likvidnosti, za financiranje izrade projekata, te za realizaciju kapitalnih projekata;**

**2. Formiranje posebnog fonda za tekuće pomoći iz državnog proračuna od minimalno 40 milijuna kuna, koji bi zamjenio gubitak prihoda od poreza na dobit, iz kojeg bi se mogle financirati sve potrebe iz proračuna osim plaća službenika i dužnosnika, i to na način da će udio participacije u tim sredstvima ovisiti o visini indeksa razvijenosti JLS. To znači da će JLS s većim indeksom razvijenosti moći računati s manjim udjelom, i obrnuto. Kriterije i uvjete raspodjele tih pomoći tek treba izraditi.**

**3. Najavio je da je već u saborskoj proceduri izmjena Zakona o cestama. Tim izmjenama bi se osiguralo da će troškove zimske slušbe na brdsko-planinskim područjima preuzeti Hrvatske ceste, a procjenjuje se da će za to trebati osigurati oko 7-8 milijuna kuna. Ti poslovi bi se Hrvatskim cestama povjerili posebnim ugovorom, a temeljem odredbi Pravilnika koji treba donijeti Ministar regionalnog razvoja i fondova europske unije i Ministar pomorstva, prometa i infrastrukture.**

**4. Također je najavio je da će se izmjenama Zakona o šumama povećati šumski doprinos s 5 na 7% .**

**5. Najavio je da će JLS s našeg područja ostvarivati pravo na dodatne bodove kod pripreme i provedbe europskih projekata, da će ostvariti pravo i na dodatne bodove kod realizacije operativnih programa gdje je krajnji korisnik JLS, da ćemo moći participirati i u sredstvima za male kapitalne potpore bez obzira na indeks razvijenosti, te da će država sufinancirati naš udio u realizaciji europskih projekata i do 90%.**

Komentirajući navedene najavljene mjere u pozitivnom smislu, u ime JLS Gorskog kotara sam se založio za prepoznavanje Gorskog kotara u smislu ulagačke klime kako bi potencijalni investitori mogli biti konkurentni zbog svih otegotnih uvjeta privređivanja koje nose specifični mikroklimatski i ini uvjeti u Gorskom kotaru.

Na primjeru potencijalnog ulaganja Palfingera Gmbh i D.E.L.N.I. d.o.o. u Lučicama, ali i svih drugih potencijalnih ulagača, argumentirano sam govorio o nezamjenjivosti novih radnih mjesta za opstanak Grada i kraja, kao temelja društvenog razvoja i temelja budućnosti, jer jedino novi prihod od poreza za dohodak, prireza i potrošnje kao generatora proizvodnje, osigurati će opstanak Gorskog kotara. Na taj način nama neće trebati nikakve kompenzacijeske mjere, koje su ionako samo kratkotrajne i prolazne, već ćemo moći živjeti od svog rada kao što smo oduvijek i činili, a to je i jedini način i put da se zadrže mladi ljudi!

Na isti način sam diskutirao i na sastanku kod Predsjednice kojom prilikom su i Predsjednica i potredsjednik Vlade, gospodin Grčić, odobrili moje stavove!

Problem „Palfinger i D.E.L.N.I.“ bio je tema ne samo u izvještajnom razdoblju već i ranije, ali i nakon toga, a prisutan je, na žalost još uvijek. Želeći učiniti sve što je moguće u tom smislu, nizom pisama i požurnica obratio sam se i Ministarstvu regionalnog razvoja i fondova europske unije, i Ministarstvu poljoprivrede, i Ministrastvu gospodarstva, i Agenciji za investicije i konkurentnost, i Predsjedniku Vlade, i Predsjedniku Sabora i Predsjednici Republike. U međuvremenu je izvršena i nova procjena vrijednosti zemljišta, te je donesena Odluka po kojoj je cijena zemljišta za proizvodno industrijske namjene, u poslovnoj zoni Kendar, smanjena na 15,00 kn po m2. Nastavno, zatražio sam od gospodina Grčića da se uvede i nova mjera koja bi imala za cilj da se zemljište u Gorskom kotaru kojim gospodare Hrvatske šume, čija bi namjena bila proizvodnja, oslobodi od plaćanja naknade za izuzimanje iz šumsko-gospodarske osnove. Također sam zatražio da proizvođači u Gorskom kotaru, koji bi prerađivali goransko drvo, imaju prednost na licitacijama pred onima koji drvo kupuju u Gorskom kotaru i odvoze ga na preradu, ili preprodaju, izvan Gorskog kotara.

Odgovora i rješenja još uvijek nema, a mene brine okolnost koliko će potencijalni investitori imati strpljenja čekati i kucati na vrata koja im se ne otvaraju. No, mora se jasno i glasno reći da ključeve od tih vrata ima samo Vlada, Grad Delnice je učinio gotovo sve, jedino nam još preostaje tiskovna konferencija na kojoj će trebati javno reći tko je krivac za nedolazak investitora, ako se to desi!

Početkom godine vrlo žive aktivnosti su se vodile i oko novonastalih problema u tek osnovanoj Sporstkoj zajednici Grada Delnica, a zbog kolektivno podnesenih ostavki svih legitimno izabranih tijela Zajednice. Unatoč svim pokušajima manjeg djela predstavnika Članova Zajednice da dođe čak do gašenja Zajednice, većina članova se stavila na stranu važnosti postojanja Sportske zajednice za interese delničkog sporta, te su izabrana nova tijela Zajednice, a njihov legitimitet je u prvostupanjskom postupku potvrdio i nadležni Ured državne uprave u Primorsko-goranskoj županiji-Ispostava u Delnicama, upisom promjena u Registar udruga.

Naravno da time nisu okončane sve brige oko delničkog sporta i uvjeta za njegov razvoj. Pred Zajednicom stoji vrlo ozbiljan zadatak a to je izrada kriterija i mjerila za financiranje aktivnosti i programa udruga u sportu, jer je više no izvjesno da u ovakvim financijskim uvjetima u kojima se nalazi Grad neće biti moguće financirati onoliki broj sportskih udruga kao što je to bio slučaj u dosadašnjim godinama! Sukladno odredbama Zakona o sportu, naglasak bi trebao biti na mladima u sportu, kao i na one sportske ekipe i sadržaje koji su kroz prošlost itekako obilježili delnički sport, te čine nezaobilazni dio sportske tradicije našeg Grada s perspektivom nastavka te tradicije i dobrih sportskih rezultata.

Vezano za infrastrukturne pretpostavke delničkog sporta, kao i ranije, moje mišljenje i stav oko gradnje novih skakaonica u Gradu je nepromijenjen, a to sam želio i sebi, ali i drugima potvrditi argumentima koje sam izvukao iz mišljenja svjetski poznatog skakačkog stručnjaka, gospodina Jelka Grosa, direktora slovenskog Državnog zavoda za sport, koji me ovog proljeća primio na sastanak u Sportskom centru Planica.

Iako sam o tome podnio informaciju na 14. sjednici Gradskog vijeća Grada Delnica koja je održana 23. travnja 2015. godine, zbog važnosti teme, još jednom Vam dostavljam predmetnu informaciju:

**„Poštovane vijećnice i vijećnici Gradskog vijeća Grada Delnica,**

**s obzirom na mnoge dosadašnje emotivne, sentimentalne, ali i paušalne ocjene i komentare u svezi s projektom delničkih skakaonica, opterećen najavom njihove djelomične realizacije u okviru poslovnih aktivnosti Goranskog sportskog centra, želeći zaštititi njihov, ali i naš poslovni interes kao Člana Društva kako se ne bi desili novi nepotrebni troškovi a time i šteta, u nedostatku osobnih čvrstih argumenata po tom pitanju, odgovore na sumnje sam potražio u susjedstvu, u Sloveniji, kod jednog od najvećih i vodećih ljudi slovenskih skijaških skokova, kod gospodina Jelka Grosa direktora slovenskog Državnog zavoda za sport i voditelja projekta izgradnje sportsko-rekreativnog centra Planica.**

**Gospodin Gros me je primio u srijedu, 18. ožujka na Planici, gdje smo nakon obilaska kompleksa skakaonica razgovarali o svim otvorenim pitanjima vezanim za uvjete, troškove i druge pretpostavke ostvarenja projekta skijaških skakaonica.**

**Da Vas ne opterećujem, uvjetno rečeno o manje važnim stvarima, suština razmišljanja i preporuka gospodina Grosa se svodi na sljedeće:**

1. **Da bi skakački sport zaživio potrebno je ostvariti sljedeće pretpostavke:**

* **imati dovoljan broj zainteresirane djece,**
* **imati trenera i entuzijaste koji su na tom projektu spremni raditi 24,00 sata,**

1. **Minimalni uvjeti koje je potrebno nakon toga zadovoljiti, ukoliko su zadovoljena prethodna dva, su:**

* **izgraditi 10, 20 i 30 ili 45 metarsku skakaonicu, a nakon toga, ako interes preraste minimalna očekivanja, da bi se mogla održavati takmičenja, potrebno je izgraditi i veću skakaonicu!**
* **ako se ide na varijantu zasnježenja, dakle na ograničeni broj dana skijaških skokova, potrebno je nabaviti snježni top, pumpu, osigurati 100 kw struje, kao i izgraditi akumulaciju vode.**
* **ako se ide na postavljanje plastike, dakle na cjelogodišnju mogućnost skakanja, tada je nakon zemljanih građevinskih radova, kao neizostavan uvjet potrebno izgraditi drvenu konstrukciju na koju se postavlja plastika. Zaletište se radi od armiranog betona a kanalice na zaletištu se rade od keramike. Prosječna cijena takvog minimalnog kompleksa je oko 150.000,00 eura, bez plastike (1 m2 plastike iznosi oko 70,00 eura).**

**Usporedbe radi, kompleks skakaonica u Planici koji je ujedno i svjetski brend, kada će biti dovršen, koštati će oko 40 milijuna eura. Ekonomska analiza isplativosti ulaganja kaže da će, uz sve skakačko-trkačke manifestacije koje će se tamo dešavati, godišnji gubitak iznositi oko 100.000,00 eura. Iz navedenog razloga projekt nije rađen tržno već je on u portfelju Državnog zavoda za šport Slovenije, no dodatni sadržaji koji će se izgraditi kao: muzej sporta, informatički logistički centar, sportski sadržaji za mlade, vožnja na čeličnom užetu i mnogi drugi sadržaji za turiste, koji će se dati u koncesiju, trebaju osigurati pokriće očekivanog gubitka.**

**Nastavno, valja reći i sljedeće (slovenski model). Uz pretpostavku da bi svaki roditelj svom djetetu platio troškove šivanja kombinezona, gotovi su prilično skupi, tada skromna cijena skija s vezovima i cipela iznosi oko 400,00 eura. Nastavno, a radi bitno manjih troškova, očekuje se veliki volonterski rad i doprinos roditelja, s tim da roditelji u Sloveniji pored godišnje članarine sufinanciraju i 50,00 eura po djetetu za korištenje skakačke opreme.**

**S obzirom na sve navedeno kao i činjenicu da ovoga časa ne postoje evidentirani zainteresirani mladi skakači, ni njihov broj, a ovoga časa ne znam da li imamo i licenciranu stručnu osobu koja bi mogla raditi s mladim skakačima, da bi dobili povratnu informaciju o zainteresiranosti naše djece, a onda slijedom toga i potvrdu o opravdanosti ulaganja u potrebnu infrastrukturu, gospodin Gros predlaže, a ja to apsolutno podržavam, da je kao prvi korak potrebno dogovoriti sastanak Hrvatskog skijaškog saveza sa Slovenskim skijaškim savezom na kojem bi se dogovorili uvjeti posudbe pokretne 6 metarske skakaonice kakva postoji u Sloveniji. Takvom pokretnom skakaonicom, u Sloveniji se obilaze sva mjesta i na taj način motivira i utvrđuje interes najmlađih za skakanjem. Poželjna dob su djevojčice i dječaci od 7 godina života na više.**

**Ukoliko se postigne dogovor da se takva pokretna skakaonica jedan tjedan instalira u Delnicama, nakon čega bi se održalo i promotivno školsko takmičenje u skokovima, to bi bio najbolji način da se utvrdi postojanje interesa djece za skijaške skokove a što bi bilo opravdanje i za kretanje u sve buduće aktivnosti oko realizacije tog projekta. Dogovor i koordinaciju oko predloženog sastanka prepuštam Goranskom sportskom centru d.o.o., a ako je potrebno vrlo rado ću se i sam angažirati.**

**Poštovane vijećnice i vijećnici, ova moja informacija je usmjerena u pronalaženje najboljeg i opravdanog puta i načina pristupu ovom problemu budući u ovom općem siromaštvu ne bih želio biti onaj koji je dao svoj doprinos u stvaranju novih. Nadam se da ćete pažljivo proučiti ovu informaciju te da ćemo zajedno donijeti najmudriju odluku koja će biti na tragu zaštite interesa i Goranskog sportskog centra d.o.o. i Grada Delnica, ali i opravdanog trošenja sve skromnijih sredstava koja nam svima nedostaju.“**

Nastavno, 05. 01. 2015. sam bio na sastanku u Hrvatskim cestama u Zagrebu, a na temu problematike dovršetka ceste Hrvatsko-Ložac. Na sastanku sam informiran da postoje ozbiljni problemi zbog predstečajnog postupka Hidroelektre, koji je u međuvremenu uspješno okončan, ali i loše projektne dokumentacije što će zahtjevati dodatne geodezijsko istraživačke radove koji trebaju dati odgovor u kojoj mjeri i opsegu će trebati raditi i novu projektnu dokumentaciju. Pretpostavka je odgovornih u Hrvatskim cestama da bi u najboljem slučaju cesta bila do kraja ove godine potamponirana, a da bi realan završetak radova bio tek sljedeće godine, što su mi potvrdili i operativni inžinjeri na terenu prilikom tri posjeta gradilišta u izvještajnom razdoblju. Umjereni optimizam potvrđuje i činjenica da su u proračunu Hrvatskih cesta osigurana sredstva za dovršetak dionice, a vjerujem da će tako biti i sljedeće godine kada bi ta cesta bila konačno dovršena.

Zbog još uvijek nerješenog problema provoza autobusa kroz tunel u Grabnju, u županijskom Upravnom odjelu za pomorsko dobro, promet i veze, u Županijskoj upravi za ceste te na području Grada, održano je nekoliko sastanaka na temu rješavanja tog problema. Na sastancima su bili i predstavnici JANAF-a, te PLINACRO-a, s obzirom da je jedno od alternativnih rješenja bila i trasa naftovoda i plinovoda. S obzirom na specifičnost infrastrukture i posebnih uvjeta njenog korištenja, kao i činjenicu da se radi o nerješenim imovinsko-pravnim odnosima osim u djelu prava služnosti za tu infrastrukturu, od te varijante se odustalo. Sljedeća varijanta o kojoj se razgovaralo jest također alternativni pravac od Dedina pa uz autocestu do prijelaza za divljač, no zbog dužine dionice i znatnih troškova, za sada se odustalo i od te mogućnosti. Na kraju, kao posljednje moguće rješenje, vratili smo se na sam tunel i to na način da će ŽUC napraviti nekoliko probnih šliceva u voznoj plohi tunela kako bi se vidjele moguće dubine spuštanja ceste, a zbog postojećih instalacija koje su smještene u posteljici ceste. Za sada još uvijek nemamo povratnu informaciju o rezultatima tih probnih šliceva. U svakom slučaju, budući se radi o strateški važnoj prometnici za ugostiteljski objekt na Štimčevom vrhu-Planinski centar Petehovac, a time i turizam Grada, uz suradnju sa ŽUC-om i Županijom, ni u kom slučaju nećemo odustati od rješavanja tog važnog problema.

Na poziv ravnatelja Hrvatskih cesta-Ispostava Rijeka, dana 12. 03. 2015., uz načelnike općina Lokve i Fužine, održan je sastanak na kojem se razgovaralo o projektu sanacije državne ceste Zagreb-Rijeka na dionici od Delnica do Rogoznog. U tom smislu, a kako je na sastanku bio prisutan i predstavnik projektanta, u ime Grada Delnica sam iznio zahtjev da se na dionici ceste od benzinske postaje Petrola do skretanja za Lučice izgradi pješačko-biciklistički nogostup koji bi apsolutno povećao sigurnost pješaka na toj dionici, a bio bi i turistička atrakcija za sve bicikliste koji bi nakon Delnica skretali prema Crnom Lugu i Nacionalnom parku Risnjak. Prijedlog je prihvaćen te će u tom smislu projekt biti dopunjen.

U izvještajnom razdoblju sam u dva navrata bio i u Ministarstvu socijalne politike i mladih, a tema sastanaka je bila dovršetak doma u Delnicama. Na žalost, i kod tog projekta je kamen spoticanja bila projektna dokumentacija, koja je konačno sređena, no sada je problem rješavanje postojećih odnosa s izvođečem i definiranje budućih odnosa oko dovršetka radova. S obzirom na navedeno i činjenicu da se približava lošiji dio godine, moja je procjena da je vrlo izvjesno da dom neće biti završen prije sljedeće godine! Volio bih da sam u krivu!

Nastavljajući s tradicijom njegovanja kulturno-povijesne, etno i gastro baštine i običaja i ove godine je u Domu sportova uspješno organiziran 2. Uskrsni proljetni sajam na kojem je poseban gost bila Općina Fažana s načelnicom, ujedno i saborskom zastupnicom, gospođom Adom Damjanac i predsjednikom Općinskog vijeća, gospodinom Timotejem Pejinom. Tom prigodom Općina Fažana je darovala Gradu 300 sadnica krušaka i jabuka, a u znak prijateljstva i trajne zahvale na darovanom, u prostoru vrtića Hlojkica su zasađene po jedna sadnica jabuke i kruške. Ostale sadnice su posađene na prostoru o kojem brine naš DVD i Javna vatrogasna postrojba.

Ovoga proljeća na prostoru Trga 138. brigade HV održan je Festival cvijeća, specijalizirana gospodarska manifestacija vezana uz cvijeće, sadnice, hortikulturu, njegu i zaštitu bilja, vrtni program, potrebne alate i umjetničke obrte. Trodnevna cvjetna manifestacija je organizirana i u okviru akcije »Volim Hrvatsku« kao priprema za što bolju turističku sezonu. A u okviru akcije “Zelena čistka” Grad Delnice se uključio čišćenjem divljih odlagališta u Dedinu, Velikoj Lešnici, čišćenjem poljskog puta od dvorane prema Mesničkoj ulici, a uređen je i okoliš oko Damskog mosta u Grabnju.

Kao član Partnerskog vijeća Primorsko-goranske županije sudjelovao sam u radu Vijeća, a glavna tema aktivnosti je bila izrada Strategije razvoja Primorsko-goranske županije za razdoblje 2016.-2020. godina. O istoj temi, a vezano za dio koji se odnosi na Gorski kotar, u nekoliko navrata se raspravljalo i u županijskom Zavodu za prostorno uređenje, gdje sam naročito naglašavao potrebu prepoznavanja specifičnosti Gorskog kotara kao mikroregije u tom dokumentu i time stvaranja uvjeta konkurentnosti za sve potencijelne poduzetnike, naročito u realnom sektoru, kao temelja društvenog razvoja kraja i njegovog opstanka.

Naravno, veliki dio aktivnosti bio je posvećen projektu II faze sanacije Supilove ulice kao nastavak izgradnje novog sustava fekalne i oborinske odvodnje, nove vodovodne instalacije, nove javne rasvjete, uređenja nogostupa i vozne plohe s parkiralištima, te pročistača otpadnih voda. Paralelno, a kao neizostavni dio uređenja povezan s infrastrukturom Supilove, nastavljeni su radovi na uređenju centralnog trga s ugradnjom potrebne prateće opreme.

Nastavak sanacije Supilove ulice podrazumijevala je i izgradnju oteretnog kanala od Supilove preko Frankopanske i Ulice kralja Petra Krešimira IV sve do Štefićevog dola.

Svečanom sjednicom Gradskog vijeća te mnogim kulturnim, izložbenim, revijalnim i zabavnim manifestacijama obilježili smo Dan Grada i zaštitnika Župe sv. Ivana Krstitelja. Tom prigodom najzaslužnijima su uručena javna priznanja, kao i zahvalnice, a svečanim polaganjem vijenaca na spomen obilježja 2. svjetskog rata, kao i Domovinskog rata, obilježili smo Dan antifašističke borbe, te Dan državnosti.

U izvještajnom razdoblju održano je pet sjedenica Gradskog vijeća Grada Delnica, od kojih su četiri bile radne ( 05. 03., 26. 03., 23. 04. i 28. 05.) a jedna svečana (24. 06.) povodom obilježavanja Dana Grada i zaštitnika Župe sv. Ivana Krstitelja.

Na kraju, no ne i manje važno, mogu reći da su u izvještajnom periodu održana 52 radna kolegija gradonačelnika. Također je održana i 21. emisija “Na kavi s gradonačelnikom” u kojima su građani Grada informirani o svim aktualnostima, a razgovaralo se i o brojnim drugim temama, te sam građanima pokušao odgovoriti na sva postavljena pitanja.

Održao sam također i niz sastanaka sa stanovnicima Grada po najrazličitijim temama i problemima.

S poštovanjem,

GRADONAČELNIK

Ivica Knežević, dipl. iur.