Risnjak Delnice d.o.o.

Školska 24

51 300 Delnice

oib:29572254922

Objašnjenje uz financijsko izvješće za 2014. godinu (prihodi-rashodi od 1.01. do 31.12.)

PRIHODI:

Konto 7511 prihodi od ostalih usluga uključuje prihode od računovodstvenih usluga, čišćenja poslovnih prostora, najma klupa i stolova te najma poslovnih prostora te najam koji plaća disco klub Satir.

Konto 7512 prihodi čišćenja i održavanja Grada uključuje troškove plaće kotlovničara.

Konto 75121 prihodi od zelenih površina uključuje sve one prihode koji uključuju zelene površine: košnja, čišćenje snijega, obrezivanje grmova, čišćenje parkova itd.

Konto 75122 prihodi od nerazvrstanih cesta uključuje pometanje pijeska, popravak šahtova itd.

Konto 75123 prihodi od održavanja Grada po nalogu. To su svi oni sitni poslovi za koje dobijemo pismeni ili usmeni nalog od službenika u Gradu Delnicama, a to uključuje npr. izradu panoa, popravak klupa, premještanje stvari iz jednog mjesta na drugo.

Konto 75124 prihodi od čišćenja gradskih prostorija. Ovi prihodi uključuju čišćenje prostorija Gradske uprave.

Konto 75125 prihodi od čišćenja smeća uključuje odvoz smeća kamionom na deponije i pražnjenje kanti za smeće na području Grada Delnica.

Konto 75126 prihodi od Grada-Udruge. Ovi prihodu uključuju unajmljivanje sale u Radničkom domu od strane različitih udruga za predstave ili događanja koje plaća Grad Delnice.

Konto 7513 prihodi od grobarine uključuju prihode od ubiranja grobne naknade.

Konto 75131 prihodi od prodaje grobnih mjesta uključuju prihode od grobnih mjesta na području više groblja kojima upravljamo: Delnice, Crni Lug, Brod na Kupi, Hrvatsko, Zamost, Turki i Razloge.

Konto 75132 prihodi od izrade spomenika uključuju naknadu koju ljudi plaćaju za izradu spomenika na spomenutim grobljima u iznosu od 250,00 kn po jednoj sanaciji spomenika.

Konto 7515 prihodi od košnje na Delničkom polju. Ova pozicija uključuje košnju koju obavlja Risnjak Delnice privatnim osobama. Ova pozicija redovito podbacuje zbog nesređenih imovinsko-pravnih i katastarskih odnosa i u 2014. godini je nema.

Konto 7519 prihodi od tržnice uključuju ubiranje placarine i rezervacije mjesta, a ova pozicija iz godine u godine opada.

Konto 7720 prihodi od redovitih i zateznih kamata uključuju pasivne kamate koje daju banke kad novac stoji na računu.

Konto 7740 prihodi od refundacija za bolovanje radnika uključuju povrat bolovanja koje vraća HZZO kod bolovanja dužeg od 42 dana.

Konto 7741 prihodi od refundacija za zapošljavanje radnika. To se odnosi na sredstva koja poduzeću daje Zavod za zapošljavanje za zapošljavanje radnika na javnim radovima.

Konto 7747 prihodi od poticaja-povrat doprinosa-D. Petelin. Ova pozicija uključuje povrat doprinosa za zdravstveno i zapošljavanje koji Risnjaku Delnice vrši Fond za rehabilitaciju i zapošljavanje osoba sa invaliditetom u iznosu od 1.000,00 kn mjesečno jer je zaposlena osoba s invaliditetom.

Konto 7799 ostali nespomenuti prihodi uključuju povrat taksi, ali je u 2014. godini nema.

Konto 7860 prihodi od Grada za redovnu djelatnost. Risnjak Delnice između ostalog upravlja Radničkim domom za što mu Grad Delnice daje sredstva. No na dobivena sredstva Risnjak Delnice plaća PDV i ostaje mu manje sredstava nego što mu treba.

Konto 7861 prihodi od Grada za investicije uključuju prihode koje je Grad Delnice dao za mrtvačnicu u Crnom Lugu jer su novci dobiveni u 2014. godini te ostale sitne investicije.

Konto 7864 prihodi od Grada za domaćice i asistenta. Grad Delnice daje ova sredstva za plaće djelatnika odnosno gerontodomaćica i asistenata. Od polovice 2013. godine ovi radnici nisu zaposleni u Risnjaku Delnice nego su premješteni kod drugog poslodavca te ih u 2014. godini nema.

RASHODI:

Konto 4003 pomoćni materijal i sredstva uključuje maziva, ulja, ljepila, pile, lakove, boje, sprejeve i sav onaj materijal koji se smatra pomoćnim, a kupuje se najviše u Del-coloru i kod Bujana.

Konta 4005 materijal za HTZ zaštitu i radna obuća i odjeća uključuje raznu odjeću i obuću te usluge poduzeća koja kontrolira ove poslove – Zagrebinspekt.

Konto 4010 uredski materijal uključuje sve ono što je potrebno u uredu: papir, registratore, koverte, olovke itd.

Konto 4011 materijal i sredstva za čišćenje uključuju sredstva koja nabavljamo za čišćenje prostorija naših klijenata i Radničkog doma.

Konto 4017 ostali materijalni troškovi uključuju razglednice i sitnice za ukrašavanje poslovnog prostora.

Konto 4040 trošak sitnog inventara. On uključuje namještaj, mobitele i sav onaj materijal koji ima nabavnu vrijednost kraću od jedne godine i vrijednost do 3.500,00 kn.

Konto 4042 trošak auto guma uključuje trošak kupnje guma za kamion u vlasništvu Risnjaka Delnice u 2014. godini nisu kupljene auto gume.

Konto 4050 potrošeni rezervni dijelovi za kosilice, popravak i zamjenu dotrajale opreme, rezervni dijelovi za kamion itd.( Gorančica, Bujan, Tamicom i autoservisi).

Konto 4063 dizelsko gorivo i benzin uključuje gorivo i benzin za kosilice i kamion.

Konto 4070 električna energija uključuje svu energiju koja se koristi za rad u poslovnim prostorima Radničkog doma, garažama i mrtvačnicama.

Konto 4073 troškovi energije-lož ulja uključuje lož ulja za grijanje poslovnih prostorija i sale u Radničkom domu.

Konto 4100 troškovi telefona i Interneta uključuju troškove telefona u poslovnom prostoru te korištenje Interneta i 6 službenih mobitela.

Konto 4101 poštanski troškovi uključuju poštanske usluge.

Konto 4102 prijevozne usluge u cestovnom prometu. One uključuju dostavu naručene robe putem raznih dostavljača.

Konto 4111 usluge kooperanata uključuju sve one radove koje Risnjak Delnice ne može obaviti sam ili nema dovoljno ljudi ili strojeva pa se angažiraju kooperanti da obave taj posao umjesto njih.

Konto 4113 grafičke usluge. One uključuju tiskanje računa najčešće za potrebe tržnice no to je ukinuto uvođenjem fiskalne blagajne pa se ne pojavljuje u 2014. godini.

Konto 4121 nabavljanje usluge tekućeg održavanja. One uključuju usluge vodoinstalatera, električara, servisera centralnog grijanja itd. za potrebe Radničkog doma.

Konto 4122 uključuje troškove čišćenja zavjesa na bini u Radničkom domu.

Konto 4124 usluge radova na ukrašavanju Grada Delnica koje obavlja HGSS u razdoblju Novogodišnjih i Božićnih blagdana.

Konto 4129 servisne usluge uključuju usluge auto servisa za potrebe kamiona.

Konto 4130 trošak registracije automobila uključuje registraciju automobila odnosno kamiona.

Konto 4150 troškovi promidžbe putem tiska uključuju najčešće objave natječaja i javne nabave u Narodnim novinama.

Konto 4161 Troškovi ugovora o djelu koriste se za one poslove koje ne možemo sami obaviti.

Konto 41611 Troškovi stručnog osposobljavanja jednog djelatnika koje je financirao HZZ.

Konto 41621 Zdravstvene usluge uključuju sistematske preglede djelatnika.

Konto 4162 usluge obrazovanja uključuje tečajeve i seminare djelatnika u Risnjaku Delnice kojih u 2014. godini nije bilo.

Konto 4163 marketinške, intelektualne i konzultantske usluge uključuju objave obavijesti na Radiju Gorski kotar.

Konto 4166 odvjetničke i bilježničke usluge. Tu su prikazane odvjetničke i bilježničke usluge koji nam vode ovršne poslove.

Konto 4167 informatičke usluge. Tu su prikazane usluge programa za groblje te programa za računovodstveni servis.

Konto 4171 iznošenje i odvoz smeća. Uključuje iznošenje i dovoz smeća sa javnih površina na području Grada Delnica, grobalja te poslovnih prostora Risnjaka Delnica.

Konto 4172 dimnjačarske usluge uključuje čišćenje dimnjaka i peći za centralno grijanje u Radničkom domu.

Konto 4173 trošak uređenja okoliša i održavanje zelenila uključuje košnju, rezanje grana, sadnice, herbicide itd.

Konto 4178 utrošena voda u poslovnom prostoru Risnjaka Delnice te na grobljima kojima upravljamo.

Konto 4180, 4181 troškovi reprezentacije se odnose na hranu i piće za potrebe djelatnika Risnjaka Delnice te prigodne darove poslovnim partnerima.

Konto 4195, 4198 troškovi oglašavanja u tisku tj objavljivanje javne nabave i troškovi fotokopiranja i izrade fotografija uključuju izrade fotografija.

Konto 4199 ostale usluge. Odnose se na usluge veterinarske stanice te hvatanje pasa i mačaka na području Grada Delnica.

Konto 4200, 4210 i 4220 troškovi neto plaća, poreza, doprinosa iz i na plaće. Odnosi se na ukupni trošak plaća 15 zaposlenika Risnjaka Delnice.

Konto 4312, 4320 i 4321 amortizacija opreme i osobnog automobila. To uključuje amortizaciju kosilice, strojeve i ostale opreme koja je vrjednija od 3.500,00 kn i koja ima rok trajanja duži od godine dana, a troši se 25% godišnje te osobni automobil Suzuki Ignis.

Konto 4602, 4600, 4603, 4604 i 4606 troškovi dnevnica, osobnog auta na službenom putu i ostali troškovi na službenom putu. To uključuje i autoput, cestarinu i parkiranje.

Konto 4610 troškovi prijevoza na posao i s posla. Uključuje troškove za prijevoz 4 radnika Risnjaka Delnice.

Konto 4644, 4650, 4660, 4662, 4663, 4670, 4691, 4699, 4740 članarine i porezi. Uključuju premiju osiguranja automobila, troškove platnog prometa, članarine HGK, opće korisnu funkciju šuma, članarinu TZ, porez na tvrtku, priručnike, časopise, ostale nematerijalne troškove i zatezne kamate. To su davanja državi.

Konto 4845 reprogram duga Poreznoj upravi. Ova pozicija uključuje dug Poreznoj upravi nastao iz razloga što su troškovi za Radnički dom postali usluga upravljanja i samim time oporezivi PDV-om.