**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 620-01/15-01/07

URBROJ: 2112-01-30-40-1-15-04

Delnice, 24. rujna 2015. godine

Na temelju članka 15. stavka 2. Zakona o sprječavanju sukoba interesa (»Narodne novine« broj 26/11, 12/12 i 126/12), članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst), članka 38. Statuta Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst) i članka 1. stavka 1. Odluke o imenovanju članova nadzornih odbora trgovačkih društava u kojima Grad Delnice ima udjele u vlasništvu (kapitalu društva) („Službene novine Primorsko-goranske županije“ broj 09/12), Gradsko vijeće Grada Delnica na današnjoj sjednici donijelo je

**ODLUKU**

**o opozivu te predlaganju novog članova NO-a GSC-a d.o.o. Delnice**

**Članak 1.**

Predlaže se Skupštini TD-a GSC-a d.o.o. Delnice, Školska 24 da opozove sadašnjeg člana NO-a Alena Briškog iz Delnica, Školska 13, te da za novog člana NO-a na novo mandatno razdoblje imenuje na prijedlog Sportske zajednice Grada Delnica, Gorana Račkog iz Delnica, Frankopanska 56 .

**Članak 2.**

Ova Odluka stupa na snagu danom donošenja.

GRADSKO VIJEĆE GRADA DELNICA

Predsjednica

**Nada Glad**

**I. OSNOVA ZA DONOŠENJE ODLUKE**

Zakonska osnova za donošenje ove Odluke, nalazi se prije svega u odredbama članka 35. i 48. Zakona o lokalnoj i regionalnoj (područnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst), koje propisuju ovlasti gradskog vijeća i gradonačelnika.

Temeljna zakonska osnova za donošenje ove odluke je odredba članka 70. stavka 1. Zakona o sportu (71/06, 150/08, 124/10, 124/11, 86/12, 94/13 i 86/15)

***Članak 70***

***U nadzornom odboru trgovačkog društva koje upravlja sportskim građevinama u vlasništvu jedinice lokalne i područne (regionalne) samouprave i Grada Zagreba, najmanje jedan član mora biti predstavnik sportske zajednice.***

Isto tako, zakonska osnova je i odredba članka 15. stavka 2. Zakona o sprječavanju sukoba interesa (»Narodne novine« broj 26/11, 12/12 i 126/12):

*(1) Članove upravnih tijela i nadzornih odbora trgovačkih društava u kojima Republika Hrvatska ima dionice ili udjele u vlasništvu (kapitalu društva) predlaže glavnoj skupštini, odnosno skupštini društva Vlada Republike Hrvatske.*

*(2) Članove upravnih tijela i nadzornih odbora trgovačkih društava u kojima jedinica lokalne, odnosno područne (regionalne) samouprave ima dionice ili udjele u vlasništvu (kapitalu društva) predlaže glavnoj skupštini, odnosno skupštini društva predstavničko tijelo jedinice lokalne i jedinice područne (regionalne) samouprave.*

Statutarna osnova za donošenje odluke, nalazi se u odredbama članka 38. i 60. koje isto tako propisuju ovlasti Gradskog vijeća i gradonačelnika.

**II. OCJENA STANJA I OSNOVNA PITANJA KOJA SE TREBAJU**

**UREDITI ODLUKOM TE POSLJEDICE KOJE ĆE DONOŠENJEM ODLUKE PROISTEĆI**

Sportska zajednica Grada Delnica, podnijela je prijedlog njezinog IO-a da se sukladno navedenim odredbama Zakona predloži u njezino ime član NO GSC-a.

U vezi s time, Grad Delnice prihvaća navedeni prijedlog te predlaže da predloženi član NO GSC-a zamijeni od grada ranije predloženog člana NO GSC-a.

**Osnovna pitanja koja se predlažu urediti ovom odlukom su:**

* Provedba u praksi navedenog Zakona te prijedloga Sportske zajednice Grada
* **Posljedice koje će proisteći donošenjem ove odluke su sljedeće:**
* Transparentnost i legalnost rada.

**III. OCJENA POTREBNIH SREDSTAVA ZA PROVEDBU ODLUKE**

Procjena je da provedba ove Odluke neće iziskivati nikakva dodatna sredstva za Grad Delnice.

**IV. PRIJEDLOG ODLUKE S OBRAZLOŽENJEM**

Uz prijedlog za donošenje ove odluke dostavlja se tekst iste.

Ujedno se napominje da sukladno odredbama. Zakona o jedinicama lokalne i područne (regionalne) samouprave te Statuta Grada Delnica, ova se odluka donosi na Gradskom vijeću većinom, ako je na sjednici nazočna većina članova.