REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 947-04/11-01/12

URBROJ: 2112-01-30-40-2-15-4

Delnice, 24. rujna 2015.

GRADSKO VIJEĆE

GRADA DELNICA

n/r predsjednice

Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi (NN br.33/01, 60/01, 129/05, 109/07, 125/08 i 36/09), te članka 60. Statuta Grada Delnica (Službene novine br. 28/09 i 41/09) prosljeđujem Gradskom vijeću Grada Delnica na razmatranje i usvajanje

**Nacrt**

Odluke

o

ukidanju svojstva javnog dobra

Predlagatelj Pročelnica JUO-a

Gradonačelnik Gordana Piskač, dipl.ing.građ.

Ivica Knežević, dipl.iur.

REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

Jedinstveni upravni odjel

GRADONAČELNIKU GRADA DELNICA

Ivici Kneževiću, dipl.iur.

PROČELNICI JUO-a Grada Delnica

Gordani Piskač, dipl.ing.građ.

Na temelju članka 102. Poslovnika Gradskog vijeća Grada Delnica („Službene novine Primorsko-goranske županije“ 46/10), prosljeđuje se tijelima Grada Delnica na razmatranje i usvajanje

**NACRT**

Odluke o

ukidanju svojstva javnog dobra

Materijal izradila:

Nikolina Muhvić, dipl.iur.

**Delnice, rujan 2015.**

Na temelju članka 35. stavka 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09 i 143/12), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13) i članka 38. Statuta Grada Delnica („Službene novine Primorsko-goranske županije“ broj 28/09, 41/09, 11/13 i 20/13) Gradsko vijeće Grada Delnica donosi

**O D L U K U**

**o ukidanju svojstva javnog dobra**

Članak 1.

Ukida se svojstvo javnog dobra na kč.br. 15993/4 K.O. Delnice II, površine 8 m2, prema uvjetnom cijepanju odnosno parcelacijskom elaboratu ovlaštenog ureda inženjera geodezije Nenada Vidmara.

Članak 2.

Dozvoljava se Zemljišno-knjižnom odjelu Općinskog suda u Rijeci, Stalna služba u Delnicama, da izvrši brisanje statusa javnog dobra na nekretnini iz čl.1. ove Odluke te da se na istom izvrši upis prava vlasništva Grada Delnica.

Članak 3.

Ova odluka stupa na snagu osmog dana od dana objave u „Službenim novinama Grada Delnica“.

KLASA: 947-04/11-01/12

URBROJ: 2112-01-30-40-2-15-4

Delnice, 24. rujna 2015.

GRADSKO VIJEĆE GRADA DELNICA

Predsjednik

Nada Glad

O B R A Z L O Ž E NJ E

Zemljište iz članka 1. ove Odluke, kč.br. 15993/4 površine 8m2 nalazi se unutar okućnice parcele kč.br. 14480 K.O. Delnice II gdje se nalazi obiteljska kuća čiji su vlasnici Radovanović Đurđa i Milorad, Mesnička 1, Delnice. Parcelacija se vrši u svrhu formiranja okućnice za kč.br. 14480 K.O. Delnice II.

Na Gradskom vijeću 24.3.2011. godine donesena je Odluka o ukidanju svojstva javnog dobra, međutim, došlo je do greške u podbroju parcele pa je s toga umjesto na kč.br. 15993/4 K.O. Delnice II ukinuto svojstvo javnog dobra na kč.br. 15993/3.