**BILJEŠKE UZ FINANCIJSKA IZVJEŠĆA 2014.**

1. **NAZIV, ADRESA PODUZETNIKA, PRAVNI OBLIK PODUZETNIKA, DRŽAVA OSNIVANJA**

Komunalno trgovačko društvo „Risnjak Delnice“ d.o.o.

Školska 24

51300 Delnice, Hrvatska

MB: 02275830

MBS:040242079

OIB:29572254922

Bilanca, račun dobiti i gubitka te bilješke uz financijska izvješća realno prikazuju financijski položaj i financijsku uspješnost Risnjaka Delnice d.o.o.

1. **OPIS VRSTE POSLOVANJA PODUZETNIKA I GLAVNE AKTIVNOSTI**

Društvo s ograničenom odgovornošću Risnjak Delnice bavi se održavanjem javnih površina u Gradu Delnicama, upravljanjem tržnicom te održavanjem groblja. Prihode još ostvaruju od iznajmljivanja prostora, čišćenja prostorija i knjigovodstvenih usluga. U 100%-om je vlasništvu grada i ima 11 stalno zaposlenih djelatnika i 4 djelatnika zaposlena na određeno vrijeme

1. **INFORMACIJA O OSNOVI ZA SASTAVLJANJE FINANCIJSKIH IZVJEŠTAJA**

Risnjak Delnice svoja izvješća sastavlja u skladu sa hrvatskim standardima financijskog izvješćivanja objavljenim u „Narodnim novina“ br. 30/08 i 4/09.

1. **SAŽETAK BITNIH RAČUNOVODSTVENIH POLITIKA**

1. Dugotrajna materijalna imovina iskazuje se u bilanci prema trošku nabave smanjenom za akumuliranu amortizaciju. Amortizacija dugotrajne materijalne imovine obračunava se u procijenjenom vijeku trajanja i preispituje se svake godine.

2. Potraživanja i obveze iskazuju se u bilanci prema ugovorenim uvjetima.

3. Prihodi od usluga priznaju se prema stupnju dovršenosti ako je naplata vjerojatna i ako se povezani troškovi s tim uslugama mogu pouzdano procijeniti.

4. Prihodi od kamata priznaju se u razdoblju na koje se kamate odnose ako je naplata vjerojatna.

5. Troškovi se priznaju u razdoblju na koje se odnose.

**BILJEŠKE UZ BILANCU**

Bilješka 9. – Ostala nematerijalna imovina. Tu se prikazuje ulaganje u dugotrajnu nematerijalnu tuđu imovinu tj. ulaganja u zgradu Radničkog doma koja je vlasništvo Grada Delnica, a Risnjak Delnice njome samo upravlja. Budući da su radovi bili vezani za energetsku učinkovitost imamo pravo očekivati ekonomske koristi u obliku manjih izdataka za električnu energiju i lož ulje.

Bilješka 14. - Alati

Sve stavke u ovoj skupini su iskazane po trošku nabave. Oprema se evidentira kao dugotrajna materijalna imovina ako joj je vijek trajanja dulji od jedne godine, a pojedinačna nabavna vrijednost veća od 3.500,00 kuna.

Risnjak - Delnice d.o.o. amortizira ovu opremu: 1 kompjuter, motornu kosu, stolnu pilu, piaggio porter ( kamion koji je kupljen 2009. godine) te čistaće šume (trimer), dodatnu motokosilicu i agregat (što je kupljeno 2010. godine) te bacač snijega (kupljen 2011. godine), još jedan bacač, snijega, kolica za prijevoz vijenaca te glazbenu opremu za groblje, te čistilicu za pijesak, blanju, traktorsku kosilicu, odar i kamion Iveco Daly (što je kupljeno 2014. godine), i ostalu uredsku opremu pojedinačne vrijednosti veće od 3.500,00 kn. Sitan inventar se u 100% iznosu amortizira odjednom, a obuhvaća opremu nabavne vrijednosti manje od 3.500,00 kn, a obuhvaća između ostalog mobitele, kuhala, računala, vatrogasne aparate i dr.

Bilješka 45.- kratkotrajna imovina - potraživanja od kupaca, potraživanja od države i ostalo

Potraživanja od kupaca dakle spadaju u kratkotrajnu imovinu, a sadrže potraživanja za proizvode i usluge koje su isporučene kupcu. Risnjak Delnice nudi ove proizvode i usluge te potražuje za njih: čišćenje i održavanje Grada Delnica i Broda na Kupi, prodaju grobnih mjesta i grobarinu, zakup prostora na tržnici i ostalo kao što je najam prostora u radničkom domu, čišćenje prostora i knjigovodstvene usluge.

Stanje potraživanja na dan 31. prosinca 2013.=290.334,00 kn

Stanje potraživanja na dan 31. prosinca 2014.= 433.113,00 kn

Kod Risnjak - Delnice d.o.o. može se vidjeti porast potraživanja od kupaca za 49,18 %, što je rezultat neredovitog plaćanja od strane dužnika te uključivanja u sumu i dugove od grobarine i prosječni broj dana naplate potraživanja u 2013. godini iznosi preko 400 dana što znači da je prosječno potrebno više od godinu dana da kupci Risnjaku vrate dugove.

Bilješka 49.- kratkotrajna financijska imovina-ostala potraživanja

Uključuju 69.687,00 kn što je Risnjaku dugovao Grad Delnice po ugovoru za sufinanciranje radničkog doma tj. Risnjak čini uslugu gradu i upravlja zgradom radničkog doma koja je u vlasništvu grada, pa Risnjak ima troškova vezanih uz to koje grad sufinancira, a to su na primjer troškovi režija, potrošnog materijala i sl. kao i za ostale investicije.

Bilješka 58. – kratkotrajna financijska imovina – novac u banci i blagajni

Novčana imovina Risnjaka obuhvaća stanje novca u banci i blagajni te na prijelaznom žiro računu ( u kunama). 2013. godine stanje je bilo 37.894,00 kn, a 2013. godine 42.502,00 kn što je porast od 12,16%.

Bilješka 62.- kapital i rezerve-gubitak iznad kapitala, temeljni kapital, preneseni gubitak, dobit poslovne godine

Gubitak iznad visine kapitala u aktivi bilance iskazuju društva kojima svota gubitka premašuje ukupnu svotu kapitala tj. Upisani temeljni kapital, pričuve i kapitalne dobitke te dobitak tekuće godine što je slučaj kod Risnjaka 2014. pa mu je gubitak iznad visine kapitala iznosi 259.977,00 kn.

Temeljni (upisani) kapital kod Risnjaka iznosi 140.000,00 kn, no gubitkom iz prijašnjih godina on je utrošen.

Preneseni gubitak odnosi se na prethodna razdoblja pa se prenosi na 2014. godinu., a prenijelo se 395.736,00 kn.

Bilješka 97. – Obveze za predujmove, prema bankama i ostalim financijskim institucijama

Risnjak Delnice tu prikazuje obvezu plaćanja leasinga za kamion Iveco Daly.

Bilješka 98. Kratkoročne obveze- obveze prema dobavljačima, prema zaposlenima, za poreze te ostale kratkoročne obveze

Risnjak Delnice d.o.o. Ima obveze prema dobavljačima i to 344.850,00 kn, obveze prema zaposlenima 68.834,00 kn za plaću iz prosinca koja je isplaćena u siječnju 2015., kao i 33.152,00 kn za poreze i doprinose od prosinca 2014. godine te obveze za šume, tz i dr.

Bilješka 107 – odgođeno plaćanje troškova i prihod budućeg razdoblja

Svotu od 1.469.618,00 kuna čini oko 200.902,00 kn očekivanih troškova koje će donijeti ulaganje u groblja Turke, Kuželj i Delnice te u staru šumarsku školu kada se u potpunosti završe radovi te 69.687,00 kn očekivanog prihoda budućeg razdoblja koje je Risnjaku dugovao Grad Delnice za troškove radničkog doma. te za rekonstrukciju stolarije i fasade Radničkog doma, a dug je u 2015. godini podmirem.

**BILJEŠKE UZ RAČUN DOBITI I GUBITKA**

Poslovni prihodi se sastoje od prihoda od pruženih usluga i ostalih poslovnih prihoda.

U okviru ove pozicije iskazana svota prihoda sastoji se od:

Bilješka 112.- poslovni prihodi- od pruženih usluga, prihodi od ostalih usluga (najma, čišćenja te knjigovodstva), prihodi od čišćenja Grada Delnica i Broda na Kupi, prihodi od grobarine i grobnih mjesta , prihodi od tržnice što ukupno iznosi 2.280,252,00 kn

Bilješka 113.- poslovni prihodi-ostali poslovni prihodi

Risnjak-Delnice d.o.o. ima još ove poslovne prihode: prihodi od redovitih i zateznih kamata, prihodi od refundacija za zapošljavanje radnika, prihodi od dotacija i pomoći prihodi od Grada - redovna djelatnost, što ukupno iznosi 231.144,00 kn.

Bilješka 116.- poslovni rashodi-materijalni troškovi, troškovi osoblja, amortizacije i ostali troškovi

Kod Risnjak-Delnice d.o.o. obuhvaćeni su ovi troškovi materijala: pomoćni materijal, materijal za čišćenje, radna odjeća i obuća, uredski materijal, sredstva za čišćenje, ostali materijalni troškovi, trošak sitnog inventara, troškovi autoguma, potrošeni rezervni dijelovi i popravak opreme te ostali vanjski troškovi koji obuhvaćaju troškove kooperanata (iskopi i transporti Belobrajdić itd.) koji su najveća stavka od 304,000,00 kuna te troškove električne energije, benzina, lož ulja, telefona, poštanske troškove, troškove tiskarskih usluga, investicijsko i tekuće održavanje, informatičke usluge, odvoz smeća, održavanje zelenila, utrošenu vodu i i dr. Materijalne troškove čine troškovi materijala i ostali vanjski troškovi kojih ima u 2013. godini u ukupnoj vrijednosti 936.167,00 kn. U odnosu na 2013. godinu ovi troškovi su se povećali za 23,00%, a jedan od razloga je i povećanje cijena.

Troškove osoblja čine neto plaće i nadnice, troškovi poreza i doprinosa koji su se smanjili za 4,84% u 2014. godini u odnosu na 2013. godinu.

Risnjak - Delnice d.o.o. u 2014. godini ima 15 stalno zaposlenih pa je za bruto i neto plaću mjesečno potrebno skupiti oko 110.000,00 kn.

Oprema , računala i vozila se u Risnjaku amortiziraju po stopi od 25% kao i ulaganja u tuđu imovinu.

Ostali troškovi obuhvaćaju: dnevnice, prijevoz, prigodne nagrade, troškove kredita, troškove platnog prometa, članarine, premije osiguranja, poreze, časopise itd.

Bilješka 151. – Porez na dobitak

Risnjak Delnice d.o.o. je u 2014 godini ostvario gubitak od 4.241,00 kn pa ne plaća porez na dobit.

Bilješka 152. - Dobit ili gubitak razdoblja

Risnjak je dakle ostvario gubitak od 4.241,00 kn.

Za Risnjak-Delnice d.o.o.

Direktor:

Nikola Muvrin dr.vet.med.