**Republika Hrvatska**

**Županija: Primorsko–Goranska**

**Grad Delnice**

**Dječji vrtić „ Hlojkica“**

Šetalište Ivana Gorana Kovačića 1.

**KLASA: 601-02/15-01/19**

**URBROJ: 2112-01-60-2-15-01**

U Delnicama, 27. kolovoza 2015.

**IZVJEŠĆE O RADU**

**DJEČJEG VRTIĆA**

**„ HLOJKICA“**

**2014./2015. pedagoška godina**

**Ravnateljica vrtića:**

**Zvezdana Jerković**

**OPĆI PODACI**

**DJEČJI VRTIĆ ''HLOJKICA''**

**DELNICE**

**Šetalište Ivana Gorana Kovačića 1.**

**Tel: 385 51 811-345**

**Tel: 385 51 814-397**

**Fax: 385 51 811-345**

**e-mail: dv-hlojkica@ri.t-com.hr**

**web:** [**www.hlojkica.com**](http://www.hlojkica.com)

**matični broj:01428195**

**OIB: 27292864929**

**Ravnateljica :**

**Zvezdana Jerković**

**U skladu s člankom 45. Statuta Dječjeg vrtića ''Hlojkica'' Delnice ovo Izvješće o radu razmatrano je na Odgojiteljskom vijeću 30. lipnja 2015. godine, a usvojeno na Upravnom vijeće na sjednici održanoj 31. kolovoza 2015.**

**Ravnateljica: Predsjednik Upravnog vijeća:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zvezdana Jerković Franjo Jakovac**

**1. USTROJSTVO RADA**

**1. Pedagoška godina**

Pedagoška godina 2014./2015. započela je 1. rujna 2014., a završava 31. kolovoza 2015. godine.

U Dječjem vrtiću "Hlojkica" odgojno-obrazovni rad odvijao se u okviru redovitog desetsatnog programa u pet odgojno-obrazovnih skupina:

- skupina "Pahuljice" obuhvaćala je djecu od 5 godina do polaska u školu

- skupina "Bubamarci" obuhvaćala je djecu od 3 do 4 godine

- skupina "Maze" obuhvaćala je djecu u 6 godini života

- skupina „Krijesnice“ obuhvaćala je djecu od 4 do 5 godina života

- skupina „Zvjezdice“ – jaslička skupina djece od 1-3 godine života

U sklopu našeg odgojno obrazovnog rada djelovala je:

- skupina Kraćeg programa Predškole u koju je bilo uključeno 10 djece.

**2. Programi, skupine, djeca**

**PRIMARNI PROGRAM:**

Upisi u redovne programe provedeni su od 19. do 30. svibnja 2014. godine. Na osnovu Mjerila i postupaka ostvarivanja prednosti pri upisu djece u vrtić ukupno je upisano 25 djece i formirane su skupine :

|  |  |  |  |
| --- | --- | --- | --- |
| **SKUPINA** | **ODGOJITELJI** | **PROGRAM** | **BROJ DJECE** |
| "Pahuljice" | Vesna Gašparac  Snježana Čavić | 10 satni | 21 |
| "Bubamarci" | Danijela Epet  Tatjana Kovačić | 10 satni | 18 |
| "Maze" | Marica Šafar  Irenka Žagar | 10 satni | 22 |
| „Krijesnice“ | Slađana Žugić  Karmela Rački | 10 satni | 20 |
| „Zvjezdice“ | Tajana Hilak  Lana Mihelčić | 10 satni jaslički | 11 |
| **UKUPNO:** |  |  | **92** |

**KRAĆI PROGRAMI:**

|  |  |  |
| --- | --- | --- |
| **SKUPINA** | **ODGOJITELJI** | **BROJ DJECE** |
|  |  |  |
| Program predškole | Lana Mihelčić | 10 |
| **UKUPNO** |  | **10** |

Program predškole provodio se u poslijepodnevnim satima od 16 do 18 sati započevši s radom 2. veljače pa do 31. svibnja i ostvarili smo 180 sati.

**3. Radno vrijeme**

Radno vrijeme Vrtića bilo je od 6-16 sati. Ovakvo radno vrijeme definirano je temeljem dogovora s roditeljima na prvom roditeljskom sastanku. Tada je dogovoreno da se djeca dovode u skupine do 9 sati. Svaki kasniji dolazak u vrtić roditelj je morao najaviti. Dogovoren je i odlazak djeteta iz vrtića sa drugom osobom. U slučaju da roditelj ima potrebu za istim, mora najaviti putem pismene potvrde o tome koju osobu zadužuje da dođe po dijete. Sve navedeno uvrstili smo u kućni red vrtića i brigu o zdravlju i zaštiti djece.

**4. Rad vrtića tijekom ljetnih mjeseci**

U mjesecu svibnju među roditeljima je provedena anketa o potrebi rada Vrtića u ljetnim mjesecima koju je organizirao osnivač Grad Delnice. Za rad u srpnju izjasnilo se 45 roditelja pa smo formirali dvije mješovite skupine i započeli s korištenjem godišnjih odmora radnica. Za rad u kolovozu izjasnilo se 24 roditelja te je organiziran rad u jednoj odgojno-obrazovnoj skupini.

**5. Zaposlenici**

U Vrtiću je tijekom pedagoške godine ukupno radilo 20 zaposlenika

- 10 odgojitelja na puno neodređeno radno vrijeme

- 1 odgojitelj na određeno radno vrijeme

- 4 pomoćno – tehnička osoblja na neodređeno puno radno vrijeme

- 1 pomoćno-tehničko osoblje na neodređeno nepuno radno vrijeme

- 1 pomoćno-tehničko osoblje na određeno puno radno vrijeme

- 1 pedagog

- 1 medicinska sestra ( od 8. prosinca 2014. do 27. veljače 2015.)

- 1 ravnateljica

**Odgojitelji**

Odgojiteljice su radile 40 sati tjedno. Njihova satnica podijeljena je na slijedeće odgojno –obrazovne aktivnosti:

- 25 sati u neposrednom radu s djecom,

- 8 sati utrošeno je na izradu mikro i makro planiranja odgojno-obrazovnog rada te valorizaciji istog,

- 2 sata tjedno neophodna su za suradnju s roditeljima. Suradnju sa roditeljima ostvarivale su putem individualnih razgovora o potrebama njihove djece, zatim putem kutića za roditelje, raznih radionica, izleta djece i roditelja te roditeljskih sastanaka,

- 0,5 sati na javnoj i kulturnoj djelatnosti,

- 2 sata na individualnom i kolektivnom stručnom usavršavanju,

- u tjednu strukturu radnog vremena ulazi i 2,5 sati dnevnog odmora.

Sve odgojiteljice imaju propisanu vrstu i stupanj stručne spreme, a jedna odgojiteljica je promovirana u zvanje odgojiteljice mentora.

|  |  |  |  |
| --- | --- | --- | --- |
| **Ime i prezime odgojiteljica i stručnih suradnika** | **Vrsta i stupanj stručne spreme** | **Zaposlena na neodređeno/određeno** | **Ostalo**  Broj sati tjedno |
| Čavić Snježana | odgojitelj, VŠS | neodređeno | 40 |
| Gašparac Vesna | odgojitelj, VŠS | neodređeno | 40 |
| Kovačić Tatjana | odgojitelj –mentor, VŠS | neodređeno | 40 |
| Šafar Marica | odgojitelj, SSS | neodređeno | 40 |
| Epet Danijela | odgojitelj, VŠS | neodređeno | 40 |
| Žagar Irenka | odgojitelj, VŠS | neodređeno | 40 |
| Mihelčić Lana | odgojitelj, VŠS | neodređeno | 40 |
| Žugić Slađana | odgojitelj  VŠS | neodređeno | 40 |
| Hilak Tajana | Odgojitelj  VŠS | neodređeno | 40 |
| Mateja Mikić | Odgojitelj  VŠS | određeno do 6. siječnja 2015., od tada neodređeno | 40 |
| Ana Majnarić | Odgojitelj  VŠS | određeno- zamjena za rodiljni dopust Karmele Rački | 40 |
| Tihana Ljubojević | Pedagoginja  VSS | neodređeno | 20 |
| Ivna Ružić | Medicinska sestra VŠS | neodređeno  Od 8.12.2014. do  27. 02.2015. | 20 |

Odgojiteljica Šafar Marica je sa 6. siječnjem 2015. otišla u mirovinu, a odgojiteljica Vesna Gašparac će u mirovinu sa 26. kolovozom 2015.

**Ostali zaposlenici**

|  |  |  |  |
| --- | --- | --- | --- |
| **Ime i prezime** | **Vrsta i stupanj stručne spreme** | **zaposlena na određeno/ neodređeno** | **Ostalo**  Broj sati tjedno |
| Kezele Mirjana | glavna kuharica, SSS | neodređeno | 40 |
| Stanić Marica | Pomoćna kuharica, pralja SSS | neodređeno | 40 |
| Miler Mirjana | spremačica, SSS | neodređeno | 20 |
| Lipošćak Mirjana | spremačica SSS | neodređeno | 40 |
| Pleše Ines | Spremačica VŠS | neodređeno | 40 |
| Renata Klepac | Spremačica  SSS | određeno | 40 |

Od 23. kolovoza glavna kuharica Mirjana Kezele odlazi u mirovinu te pomoćna kuharica Marica Stanić započinje rad kao glavna kuharica, a pomoćna kuharica postat će Mirjana Lipošćak.

Glavne zadaće organizacije odgojno-obrazovnog rada svih zaposlenika vrtića bio je razvoj djetetove osobnosti, nadarenosti, emocionalnih i tjelesnih sposobnosti u kojima će dijete stjecati određena znanja i vještine kako bi se što lakše i bezbolnije uključilo u život zajednice i kao budući učenik i kao odrasla osoba. Cilj nam je bio odgojiti zdravo, slobodno i kreativno dijete koje poštuje sebe i svoje okruženje, što znači u potpunosti demokratizirati odgojno-obrazovni rad. Želimo kod djeteta stvoriti dobre temelje za kasnije cjeloživotno učenje.

**2. MATERIJALNI UVJETI**

1. **Prostor**

**Unutarnji prostor**

Dječji vrtić "Hlojkica" djeluje u dvije skupine u namjenski građenom prostoru, a treća skupina djeluje u adaptiranom prostoru Osnovne škole "Ivana Gorana Kovačića" i povezana je s vrtićkim objektom dograđenim hodnikom.

Dogradnjom novog objekta – dječje igraonice, organizirali smo rad u još dvije odgojno-obrazovne skupine i to jednu vrtićku i jednu jasličku.

Program Predškole provodio se u matičnom objektu u poslijepodnevnim satima.

Sve sobe dnevnog boravka u namjenski građenom prostoru imaju pripadajuće garderobe, sanitarni čvor i hodnik. U vrtićkom dijelu postoji priručna kuhinja, praona i soba za odgojitelje, soba ravnateljice te dva sanitarna čvora za odrasle.

Po odluci Ministarstva prosvjete i športa školski prostor se koristi bez naknade, a zajednički troškovi se korektno i redovito plaćaju na osnovu Sporazuma o razgraničenju troškova koji se sklapa za svaku pedagošku godinu.

Za pripremanje obroka koristi se školska kuhinja u kojoj imamo vlastito posuđe kao i ostala potrebna sredstava i kuharice.

**2. Vanjski prostor**

Vanjski prostor igrališta je u potpunosti uređen zahvaljujući domarima Osnovne škole Ivana Gorana Kovačića , ali i našim vlastitim snagama, te u suradnji s roditeljima. U proljeće se u suradnji sa Šumarijom Delnice prišlo rezanju jelki na našem igralištu po preporuci Gradonačelnika jer su one preko zime predstavljale opasnost za vrtić. Umjesto jelki na istom prostoru zasađene su voćke jabuka i krušaka u suradnji s Risnjakom d.o.o Delnice kao i donatorima iz Fažane. Svi radnici vrtića, zajedno s djecom uredili su igralište, posadili cvijeće u cvjetnjacima i tako doprinijeli da vanjski prostor bude poticaj za raznovrsne igre i aktivnosti. Igralište je ograđeno i kvalitetno opremljeno - postavljena su raznovrsna igrala na kojima se djeca rado igraju, a cilj nam je da i dalje uz pomoć donatora, Grada i vlastitim sredstvima igralište obogatimo novim sadržajima.

**3. Oprema i didaktika**

Sobe dnevnog boravka svih skupina su bogato opremljene namještajem koji zadovoljava potrebe djece. Prostor svih skupina organiziran je po centrima aktivnosti koje su odgojitelji u suradnji s roditeljima nadopunjivali tijekom cijele godine. Povremeni centri organizirali su se vezano uz obilježavanje pojedinih datuma. Tijekom jutra i poslijepodneva djeca su imala mogućnost druženja sa susjednim skupinama. Također su djeca zajednički koristila i družila se na vanjskom prostoru, kao i kroz šetnje i izlete.

Tijekom cijele pedagoške godine prema potrebi koju su iskazivali odgojitelji kupljen je likovno-tehnički materijal. Također je kupljeno mnoštvo didaktičkog materijala kojeg su odgojiteljice odabirale vezano uz potrebe djece svoje skupine.

**4. Tekuće i investicijsko ulaganje**

Poslovanje se odvijalo u okviru namjenskih sredstava vrtića.

Tijekom godine realizirane su slijedeće zadaće:

* Sanirani su kvarovi sanitarnog čvora i namještaja
* Nadopunjeno je kuhinjsko posuđe
* Kupljena su sredstva za ekološko uređenje vanjskog i unutarnjeg prostora vrtića
* Nadopunjena je knjižnica odgojitelja sa mnoštvom nove stručne literature
* Kupljen je namještaj za opremu novog prostora (vrtić i jaslice) kao i didaktika
* Nadopunjen je kutići slikovnica po skupinama sa raznim slikovnicama, časopisima, radnim listovima ...
* Ugrađen je parlafon na ulazu u vrtić
* Ugrađena je protuprovalna zaštita u suradnji s Osnovnom školom
* Ograđen je prostor za pedagoginju u novom dijelu vrtića
* Kupljena su dva DVD-a i televizor
* Kupljena su dva fotoaparata
* Kupljena su dva laptopa

Do kraja kalendarske godine još ćemo realizirati:

* Kupnja didaktičkog materijala za centre aktivnosti
* Kupnja posteljine
* Ličenje zidova na ulazu u vrtić
* Ličenje zidova u jasličkoj skupini
* Kupnja kuhinjskog posuđa

**5. Izvor sredstava**

Izvor sredstava je iz proračuna Grada Delnica i vlastite djelatnosti – participacija roditelja. Planiraju se sredstva za plaće i naknade za zaposlene, materijalne troškove i usluge i nabavku opreme.

Od toga Grad Delnice financira izdatke za zaposlene – plaće, doprinose, regres, jubilarne, prijevoz na posao i s posla, dodatne programe iskazane preko javnih potreba i socijalni program.

Iz participacije roditelja financira se naknada troškova zaposlenika, prehrana djece, ostali materijalni troškovi, oprema i didaktika.

Iz proračuna Ministarstva prosvjete Republike Hrvatske sufinancira se za predškolu.

**3. NJEGA I SKRB ZA TJELESNI RAST I ZDRAVLJE DJECE**

**1. Početno stanje u skupinama**

Prilikom prijema djeteta u vrtić vršila se provjera zdravstvenog stanja djeteta. Sva djeca su prilikom upisa pregledana od strane nadležnog liječnika Doma zdravlja Delnice. Period adaptacije pratio se od strane odgojitelja i pedagoga i kroz to su vrijeme usko surađivali s roditeljima. Roditelj je ostajao u skupini onoliko dugo koliko je to zahtijevao proces prilagodbe njegovog djeteta. Koncem devetog mjeseca odgojitelji su na osnovu praćenja djece izradili tromjesečne planove rada.

**2. Identifikacija djece s posebnim potrebama**

Uvidom u potvrde o liječničkom pregledu prije polaska u vrtić i kroz razgovore s roditeljima izvršena je početkom pedagoške godine identifikacija djece s posebnim potrebama. Na osnovu prikupljene dokumentacije utvrdili smo da imamo dvoje djece koji su zbog alergijskih problema imala prilagođenu prehranu. Također je upisano i dvoje djece s govornim poremećajima kojeg je po naputku psihologa i logopeda bilo nužno smjestiti u vrtić.

Sva djeca u godini prije polaska u školu su sustavno praćena tijekom godine i za njih je dano mišljenje o njihovom psihofizičkom statusu pred školu.

**3. Prehrana djece**

Za pravilan rast i razvoj djece vrlo je važna adekvatna prehrana, te pravilna izmjena tjelesnih aktivnosti i odmora. O tome smo vodili računa tijekom cijele godine.

Nastojali smo prehranu prilagoditi potrebama djece. Tjedni jelovnici izrađeni su u skladu s normativima i pri tome se vodila briga o pravilnom unosu bjelančevina, masti i ugljikohidrata u organizam. Djeci je omogućeno da konzumiraju raznovrsnu hranu sa što više sezonskog voća i povrća, mesa i mliječnih proizvoda koji su bili svakodnevno zastupljeni u našim jelovnicima.

U suradnji sa Zavodom za javno zdravstvo četiri puta godišnje uzeti su uzorci obroka za ispitivanje energetske i prehrambene vrijednosti, mikrobiološke ispravnosti obroka, te brisovi mikrobiološke čistoće objekta, prostora za pripremu hrane, posuđa i pribora u kuhinji. Kemijska analiza i energetske vrijednosti svih obroka su u granicama normale i predviđenih kalorijskih vrijednosti. Za dvoje djece bio je predviđen poseban režim prehrane.

Sve skupine imaju samoposluživanje za vrijeme ručka i gotovo sva djeca savladala su tu vještinu, a onim najmlađima pomažu odgojitelji u nadohrani.

**4. Tjelesni rast i razvoj**

U našem vrtiću veliku pažnju posvećujemo tjelesnim aktivnostima djece. Kada su nam vremenske prilike dozvoljavale boravili smo na zraku u šetnjama ili igri na našem igralištu, a kada to nije bilo moguće tjelesne aktivnosti provodili smo u vrtiću ili u školskoj dvorani.

Prigodno smo obilježili Hrvatski olimpijski dan i Europski tjedan kretanja u mjesecu rujnu. Sudjelovali smo na Olimpijskom festivalu dječjih vrtića koji se ove godine održavao una otoku Cresu.

Tijekom proljeća i ljeta aktivnosti su prilagođene godišnjem dobu i obuhvaćaju dulji boravak djece na zraku , a pri tom smo pažnju posvećivali zaštiti djece od UV zračenja kroz korištenje zaštitne kreme i pokrivala.

Odmor djece organiziran je u svim skupinama poštujući potrebe svakog djeteta i na osnovu toga je organiziran rad sa djecom nespavačima.

U suradnji s Domom zdravlja Delnice i NZZJZ Rijeka organizirali smo posjet stomatologu te se tako uključili u projekt zaštite oralnog zdravlja djece.

**5. Boravci na zraku**

Tijekom pedagoške godine djeca su, ovisno o vremenskim prilikama, boravila na zraku kroz boravak na našem igralištu, šetnjama ili izletima u prirodu. Organizirali smo nekoliko posjeta i izleta ( posjet povrtnjaku, delničkom ZOO vrtu, šetnje u delnički park, na Pijaničevo, Izvor Kupice, Osnovnoj školi Frana Krste Frankopana u Brodu na kupi, posjet pčelarnici „Pčelica Ana“, a krajem godine organizirali smo izlete djece i roditelja.

**6. Praćenje psihofizičkog i zdravstvenog razvoja djece**

Prije dolaska u vrtić djeca su prošla sistematski pregled kod svog obiteljskog liječnika. Na prvom roditeljskom sastanku je dogovoreno, a vezano uz Preventivne i zaštitne programe našeg vrtića da djeca u vrtić moraju nakon bolesti doći zdrava što dokazuju liječničkom potvrdom. Roditelji su se uglavnom držali takvih naputaka.

Dosta je djece preboljelo influencu tijekom zimskih mjeseci , a najveći broj pobola bio je vezan uz respitarorne organe, te probavne smetnje.

Odgojiteljice svih skupina su tijekom godine dva puta izvršile antropometrijska mjerenja djece.

Uz suradnju s odgojiteljicama i spremačicama redovito su dezinficirane igračke.

**7. Kontrola zdravstvenog stanja djelatnika i higijene vrtićkog prostora**

Dezinfekcija i deratizacija prostora provela se dva puta godišnje u suradnji s Veterinarskom stanicom iz Opatije i uz nadzor Nastavnog zavoda za javno zdravstvo Rijeka.

Čišćenje i dezinfekcija svih, a posebno prostora u kojima borave djeca, obavljalo se svakodnevno odgovarajućim sredstvima. Redovito se vršila dezinfekcija igračaka i radnih površina u skupinama. Koristili smo adekvatne aparate u kupaonama i WC –ima, a koristimo i tekući antibakterijski sapun. Sve prostorije označene su adekvatnim uputama vezano uz pravilno pranje ruku.

Godišnji sanitarni nadzor obavili su svi djelatnici i svi su nalazi bili uredni.

**4. ODGOJNO OBRAZOVNI RAD**

Program rada u svim skupinama provodi se na "Programskom usmjerenju odgoja i naobrazbe predškolske djece". Te Kurikulumu predškolskog odgoja i naobrazbe. Osnovno opredjeljenje odgojiteljima bio je humanistički pristup procesu odgoja i naobrazbe prožet elementima socijalno-situacijskog učenja, dječjeg stvaralaštva i kreativnosti, timskom radu odgojitelja, približavanje djeteta stvarnim životnim problemima, učenje doživljavanjem, uspostavljanju odnosa za razvoj socio-emocionalne inteligencije kod djece, provođenje zadataka ekološkog poimanja i odnosa prema okolini te uključivanjem roditelja kao sudionika odgojno-obrazovnog procesa.

Naglasak pedagoškog rada bio je na osiguravanju motivirajućeg okruženja bogatog raznovrsnim poticajima i mogućnostima za igru i učenje, druženje, manipuliranje, istraživanje, eksperimentiranje i drugo. Kroz takvu poticajnu sredinu dijete je moglo razvijati svoje psihofizičke potencijale. Poticajna sredina povećava prirodnu radoznalost i omogućava djetetu da kroz igru i raznovrsne aktivnosti uči, istražuje i otkriva.

**1. Ostale zadaće**

**Ekološke aktivnosti**

Razvoj ekološke svijesti počinje od najmlađe dobi. Vrtić je prepoznao tu potrebu, te su odgojiteljice svih skupina tokom godine nastojale kroz mnogobrojne i raznovrsne aktivnosti razvijati ekološku svijest kod djece, te dati prave informacije o ekologiji. Kroz brojne aktivnosti u vrtiću, na našem vanjskom prostoru, kroz šetnje, izlete, projekte informirali smo djecu o problematici zaštite okoliša, odgajajući ih za život u skladu s prirodom.

Također je važno spomenuti njegovanje kulturnih i tradicijskih vrijednosti našega kraja s naglaskom na sadržaje vezane za suživot s prirodom i njegovanje tradicionalnog govora i napjeva delničkog kraja.

Uređenje okoliša našeg vrtića nametnulo se samo po sebi pa smo svi redovito brinuli o našem vanjskom prostoru. Naučili smo kako zbrinjavati i dijeliti otpad budući imamo kante za smeće u kojima se zbrinjava pojedina vrsta otpada- papir, plastika, staklo, tetrapak. Sakupljali smo plastične boce u suradnji s roditeljima, a dobivena sredstva kvalitetno su se iskoristila u skupini. Sakupljali smo i plastične čepove koje smo donirali u humanitarne svrhe. I u mnoge druge ekološke aktivnosti aktivno su se uključili roditelji.

Formirali smo eko centar u kojem su se djeca upoznala s eko programom i njegovom svrhom: „Kreativno korištenje tetrapak ambalaže“, „Od izvora do slavine“, „Avantura na žumberačkom gorju“, Posjet mini farmi u Brestovoj Dragi…

Kroz mnoge projekte približili smo djeci biljni i životinjski svijet našeg kraja i šireg zavičaja – „Dani jabuka“, „Briga za ptice zimi“, „Ptice selice i stanarice“, „Briga o šumskim životinjama“, „Izrada kućice za ptice“„U posjeti povrtnjaku i voćnjaku“, „Od sjemenke do ploda“, „Život pčela“, „ Sve od drva“, „Sadimo grah-izrada plastenika“, „Recikliramo papir“…

Tijekom pedagoške godine ostvarili smo slijedeće aktivnosti:

**U rujnu** - posjete povrtnjaku i voćnjaku.

**U listopadu** smo se kroz šetnje i neposredni boravak u prirodi, u suradnji s roditeljima upoznali s plodovima našega kraja. Sakupljali smo plodove jeseni, promatrali promjene u prirodi i uživali u njihovom bogatstvu. Kora drveta, raznobojni listovi, prešano cvijeće, jesenski plodovi, sve je to bio poticaj za likovne i druge aktivnosti kroz koje su nastajale razne slike, lutke, ukrasi, kolači, voćne salate...

Obilježili smo Dane zahvalnosti za plodove zemlje – Dane kruha, kroz posjete „Popovićevom mlinu“ gdje smo se upoznali sa procesom nastanka kruha na način koji su koristili naši stari. I sami smo u vrtiću postali pravi pekari te ispekli kruščiće. Također, skupine Krijesnice, Pahuljice i Maze posjetili su seljačko turističko gospodarstvo „Šimanović“ u Donjoj Zdenšćini gdje su upoznali stari mlin, etno-kuću i druge znamenitosti toga kraja.

**U studenome** smo, koliko god su nam vremenske prilike dozvoljavale, prošetali našim parkom i posjetili ZOO vrt u kojem su smješteni jeleni, srne i njihovi mladunci, te ih hranili i na taj način naučili kako se trebamo brinuti za životinje. Po skupinama smo stvarali upotrebljavajući pedagoški neoblikovani materijal (plastične boce, čepovi, papirnate role….). U šetnjama parkom, šumom sakupljali smo prirodni materijal koje ćemo iskoristiti za radionice koje će uslijediti u prosincu.

Naše cvjetnjake na vanjskom prostoru pripremili smo za zimu.

**U prosincu** smo organizirali na nivou vrtića humanitarnu prodajnu izložbu. Izrađivali smo božićno-novogodišnje ukrase zajedno s roditeljima i djecom. Radovi su bili izrađeni od prirodnog materijala koji je sakupljan tijekom jeseni (šišarke, bukvice, sjemenke, suho cvijeće, zimzeleno drveće… i dr.).

**U siječnju i veljači** obilježili smo pripreme za karnevalske svečanosti koje su imale eko karakter (tradicija maskiranja, običaji našeg kraja vezani uz maskiranje, izrada maski, paljenje fašnika.

Velika i duga zima pobudila je u nama brigu za ptice u našoj okolini. Zato smo pravili hranu za gladne ptice i roditeljima podijelili recept kako bi svi zajedno pomogli pticama da prežive ovu zimu. Također smo izrađivali kućice za ptice.

**U proljetnim mjesecima** veliku pažnju posvetili smo uređenju našeg okoliša. Očistili smo vanjski prostor, zasadili cvijeće u cvjetnjacima i vazama, obrezali voćke, pokosili travu i tako boravak na vanjskom prostoru učinili ugodnim i punim poticaja.

Uuključili smo se u akciju ''Volim Hrvatsku'' kroz likovno stvaralaštvo.

**Krajem svibnja i početkom lipnja** organizirali smo eko izlete po skupinama.

Djeca i njihovi roditelji uživali su u posjeti Istri.

Kao XII generacija Eko-škola nastojali smo da što kvalitetnije, djeci neposrednije i primjerenije kroz raznovrsne aktivnosti približimo važnost ekologije za naše društvo, ali i za cijelu planetu.

**2.Ostale aktivnosti tijekom godine:**

**Rođendani djece**

Cijeli dan je u znaku proslave rođendana i slavljenika. Svečano se uređuje soba dnevnog boravka slavljenika. Sve aktivnosti pomno su planirane kako bi se slavljenik osjećao centralnom osobom tijekom cijelog dana. Slavljenik dobiva krunu i čestitku u čijoj izradi sudjeluju sva djeca skupine. U suradnji s roditeljima priprema se rođendanska zakuska, potom slijedi slikanje, pjesma, ples... U proslavi rođendana mogu sudjelovati i roditelji prema interesu.

**Olimpijski dan**

U suradnji s Hrvatskim olimpijskim odborom već četiri godine za redom obilježavamo Olimpijski dan. Ove godine obilježili smo ga prigodno kroz raznovrsne športske aktivnosti, kao i šetnjom kroz našu predivnu prirodu u sklopu Međunarodnog dana kretanja.

**Tjedan djeteta**

U svim skupinama na nivou Vrtića trudili smo se da on bude poseban. Organizirali smo raznovrsne aktivnosti po skupinama te izveli predstavu Ogledalce.

**Jesenska svečanost**

Ovoj aktivnosti prethodile su mnoge aktivnosti vezane uz neposredno promatranje i doživljavanje prirode koja nas okružuje svim osjetilima. Organizirane su šetnje i boravak u šumi, polju, livadi. Djeca su promatrala rad ljudi u polju i njihova priprema zimnice za zimu. Sakupljali smo plodove jeseni kojima smo prigodno uredili naš Vrtić. U okruženju vrtića provodili smo mnoge aktivnosti vezane uz pripremu našeg cvjetnjaka za zimu, vađenje lukovica, sakupljanje sjemenki i zaštita bilja kako bi što bolje prezimile.

U suradnji s roditeljima sakupljali smo jesensko voće i povrće koje smo koristili za izradu raznih lutaka i slika kao i za izradu voćne salate, kompota , voćnih kolača i sl.

Bubamarci su pokrenuli projekt Kuharica II na temu palačinki.

**Dani kruha**

Posjetili smo stari“ Popovićev mlin“, pekari Mipeks te izletu u Donju Zdenšćinu. I Sami smo u vrtiću izradili kruščiće i druge oblike od tijesta...

**Mjesec knjige**

Sve skupine posjetile su gradsku knjižnicu, a predškolci su besplatno učlanjeni u nju. Sudjelovali smo i na radionici „Kišobrani“ koju su nam priredile djelatnice knjižnice.

Posjetili smo i školsku knjižnicu i posudili nekoliko knjiga i slikovnica, a onda ih uredno i vratili. Dogovoren je i nastavak suradnje tijekom godine.

Po skupinama su osmišljeni centri male knjižnice u kojoj su djeca posuđivala slikovnice.

**Sveti Nikola**

S djecom i roditeljima adekvatno smo oblikovali i uredili prostor s ciljem da se kod djece stvori ugodna atmosfera radoznalosti i iščekivanja. Po skupinama su osmišljeni centri aktivnosti u kojima su djeca rado boravila. Posjetili smo Gradsko kazalište lutaka u Rijeci i pogledali predstavu „Tri praščića“. Druženje sa Svetim Nikolom proteklo je u veselju, smijehu i pjesmi, a on je svakoj skupini poklonio mnoštvo slatkiše.

Sudjelovali smo u emisiji „Znanje je moć“ na Radiju Gorski kotar .

**Božićno-novogodišnji blagdani**

Tijekom prosinca po skupinama su organizirane radionice s roditeljima na kojima su izrađivali novogodišnje čestitke i ukrasi. Odgojiteljice su zajedno s djecom osmislile i pripremile prostor za dolazak Djeda Mraza. Na nivou Grada Društvo Naša djeca organiziralo je u suradnji s OŠ Fran Krsto Frankopan iz Broda na Kupi predstavu „Plavi Snijeg“ U vrtiću se Djed Mraz družio s djecom u dopodnevnim satima i darovao ih slatkišima i didaktičkim materijalom.

**Maškare**

Za vrijeme trajanja maškara cijeli je vrtić odisao karnevalskim ugođajem. U vrtiću smo izrađivali maske od prirodnog i neoblikovanog materijala i organizirali ples pod maskama.

**Dan vrtića**

Ove godine obilježili smo 57. godinu organiziranog predškolskog odgoja u našem Gradu i 16 godina "Hlojkice" kao samostalne ustanove. Povodom našeg rođendana organizirali smo u raznovrsne aktivnosti u našem vrtiću. U goste smo pozvali Klauna Čupka“ koji je izveo zanimljivu predstavu. Na kraju smo se počastili rođendanskom tortom.

Organizirali smo eko-kviz gdje su djeca pokazala zavidno znanje iz života biljaka i životinja.

**Uskrs**

Sadržaji i aktivnosti bili su tematski vezani uz obilježavanje ovog blagdana u cijelom vrtiću, a vezani uz bujanje i rađanje života. U svim skupinama izrađivane su čudesne kreacije od oslikanih i ispuhanih jaja, likovnih radova, prirodnog materijala, čestitki i dr. Te čestitke i dekoracije djeca su odnijela u svoje domove.

**Dan planete Zemlje**

Kroz mnoge akcije i aktivnosti nastojimo razvijati ekološku svijest kod djece. Naš Vrtić ističe se po lijepom okolišu kojeg u suradnji s Osnovnom školom, kao i u suradnji s roditeljima stalno održavamo i oplemenjujemo. Sam objekt zrači urednošću što je zasluga svakog člana našeg kolektiva. Svake godine javljamo se na natječaj Turističke zajednice PGŽ-a Volim Hrvatsku .

**Majčin dan**

Kroz raznovrsne igre i aktivnosti odgojiteljice su poticale djecu da prepoznaju ulogu majke u obitelji, društvu, na radnom mjestu... Taj dan svako dijete je razveselilo majku prigodnim poklonom i čestitkom.

**Dan obitelji**

Trudili smo se kod djece razvijati pozitivan odnos prema obitelji. U kutiću za roditelje postavili smo savjetodavne stranice putem kojih je roditelj dobio informacije važne za usklađivanje odgojnih potreba te informacije kako bi se što bolje razumio razvojne potrebe svog djeteta.

**Međunarodni dan biološke raznolikosti**

Obilježili smo kroz razne aktivnosti neposredno promatrajući i doživljavajući biljni i životinjski svijet koji nas okružuje. Kroz razne projekte i neposrednim boravkom u gorskoj i primorskoj hrvatskoj ( izleti) djeca su mogla doživjeti raznolikosti u biljnom i životinjskom svijetu oba kraja.

**Završna svečanost**

Oproštaj od budućih prvašića ove smo godine upriličili u vrtiću. Kao vrhunac slavlja, budući prvašići, ali i predstavnici svih skupina otplesali su zadnji puta delničku polku i otpjevali našu himnu te prigodne racitacije. Za sjećanje na dane provedene u vrtiću dodijeljena su im priznanja i prigodni pokloni. Na kraju su se svi počastili tortom knjigom na kojoj su bila ispisana imena svih budućih školaraca.

U goste smo pozvali Teatar „Z“ iz Splita koji su nam izveli predstavu „Tko sam, što sam“.

**Izleti djece i roditelja**

Na kraju pedagoške godine u suradnji s roditeljima organizirali smo zajedničke izlete.

**3. Medijsko praćenje djelatnosti**

Shvaćajući potrebu prezentiranja našeg rada i informiranja sadašnjih i budućih korisnika o aktivnostima u našem vrtiću nastojali smo se što više medijski eksponirati. U Novom listu i Goranskom listu izašlo je 8 članaka o događajima u vrtiću. Neke od aktivnosti i važne informacije prikazali smo na našoj web stranici ([www.hlojkica.com](http://www.hlojkica.com)) . O pojedinim događanjima i informacijama javljali smo se i preko Radija Gorski kotar. U emisiji ''Znanje je moć'' promovirali smo rad našeg vrtića.

**4. Javne i kulturne aktivnosti**

Vrtić se uključio u mnoge javne i kulturne aktivnosti od kojih ističemo:

* Humanitarno prodajna izložba u prosincu– donacija
* Izložba božićno-novogodišnjih ukrasa
* Sudjelovanje u natječaju“Volim Hrvatsku“ u Opatiji – tema natječaja:“Djeca čuvari prirode“
* Nastavak suradnje s Udrugom „Leptir“ iz Donjih Andrijevaca – uključivanje u projekt komunikacije
* Nastavak suradnje kroz projekt „Košarka za sve“- druženje u Delnicama
* Nastavak suradnje s azilom za bolesne životinje u Orosavju
* Sudjelovanje i suradnja s UNICEF-om vezano uz projekt „Škole za Afriku“
* Sudjelovanje na likovnom natječaju u Zagrebu, „EU u igri i učenju“
* Uključivanje u obilježavanje Mjeseca kulture našeg Grada
* Sudjelovanje na dječjoj olimpijadi na otoku Cresu
* Sudjelovanje na natječaju „Eto i mene na festivalu“ u Šibeniku na 53. Međunarodnom dječjem festivalu

**5. NAOBRAZBA I STRUČNO USAVRŠAVANJE**

**1. Stručno usavršavanje prema planu ustanove:**

Na vijeću odgojitelja održanog 24. rujna 2014. dogovorene su teme individualnog stručnog usavršavanja s obvezom da svoje teme odgojiteljice po skupinama prezentiraju na Vijeću odgojitelja. Na taj način prezentirane su slijedeće teme:

|  |  |  |
| --- | --- | --- |
| * „Zašto Vaše dijete“ | Vesna Gašparac  Snježana Čavić | listopad |
| * „10 najvažnijih stvari za Vaše dijete“ | Tatjana Kovačić  Danijela Epet | studeni |
| * „Razvoj govora i prevencija govornih poremećaja u djece“ | Irenka Žagar | veljača |
| * „Svako dijete može naučiti pravila“ | Slađana Žugić  Mateja Mikić | ožujak |
| * „Kako umiriti bebu“ | Tajana Hilak  Lana Mihelčić | svibanj |

**2. Područja posebnog stručnog interesa**

**U organizaciji Agencije za odgoj i obrazovanje odgojitelji su prošli slijedeće edukacije:**

* Djeca s govornim poremećajima u dječjem vrtiću (Slađana Žugić)

**U organizaciji Učiteljskog fakulteta u Rijeci stručno smo se usavršavali temeljem slijedećih tema:**

* Prema suvremenoj paradigmi ranog i predškolskog odgoja i obrazovanja (Snježana Čavić, Danijela Epet, Slađana Žugić)

**U našem vrtiću organizirana je radionica za odgojitelje i stručne suradnike vrtića Gorskog kotara na temu:**

* Nacionalni kurikulum za rani i predškolski odgoj i obrazovanje (Snježana Čavić, Irenka Žagar, Tatjana Kovačić, Danijela Epet, Slađana Žugić, Mateja Mikić)

**Stručno usavršavanje stručne suradnice pedagoginje**

Osim navedenih usavršavanja na nivou dječjeg vrtića i aktiva Gorskog kotara pedagoginja je sudjelovala na usavršavanjima i organizaciji AZOO.

* Priprema projektne dokumentacije za prijavu mobilnosti i strateških partnerstva u okviru programa ERASMUS+ za KA1 i KA2 - AZOO i AMPEU.
* Stažiranje stručnih suradnika pedagoga pripravnika i polaganje stručnog ispita u predškolskoj ustanovi.
* Stručno-metodička priprema za polaganje stručnoga ispita.

**3. Rad odgojiteljskog vijeća temeljio se na slijedećim aktivnostima:**

* Godišnje izvješće za 2013./14.
* Ljetna organizacija rada
* Godišnji plan rada za 2014./15.
* Godišnja zaduženja i struktura radnog vremena odgojitelja
* Usvajanje programa pripravničkog stažiranja odgojiteljica pripravnica
* Planiranje i praćenje odgojno-obrazovnog rada
* Pregled pedagoške dokumentacije – opća analiza i smjernica
* Teme stručnog usavršavanja
* Izvješća sa stručnih skupova
* Izvješće o upisima za 2014./15.
* Godišnje izvješće za 2014./15.
* Odluka o korištenju godišnjih odmora

**Pripravnici**

Do 15. prosinca 2014. u našem vrtiću je stažirala odgojiteljica pripravnica Dolores Đukić po modelu stručnog osposobljavanja za rad bez zasnivanja radnog odnosa.. Pred komisijom je odradila drugi ogledni rad. Povjerenstvo za praćenje pripravnice činili su:

* Zvezdana Jerković – ravnateljica
* Tanja Jakovac – vanjski stručni suradnik , prof. pedagog
* Tatjana Kovačić - odgojitelj mentor

11. rujna 2014. program pripravničkog staža po istom modelu su započele pripravnice Doris Grgurić i Martina Klarić. Obje pripravnice su pred komisijom za praćenje odradile dva ogledna rada. Povjerenstvo za praćenje rada pripravnica čine:

- Zvezdana Jerković-ravnateljica,

- Tihana Ljubojević, stručna suradnica pedagoginja

- Tatjana Kovačić, mentorica Doris Grgurić

- Slađana Žugić, mentorica Martine Klarić

**Studentska praksa**

Studentsku praksu u vrtiću obavile su studentice Sveučilišta Jurja Dobrile u Puli-Odjela za odgojne i obrazovne znanosti:

- Petra Peršić- I. godina studija, dva tjedna

- Vrbanac Karolina- II. godina studija, tri tjedna

- Rački Petra - II. godina studija, tri tjedna

- Kudlik Karla - II. godina studija, tri tjedna

**4. Stručna literatura**

Tijekom cijele godine smo nabavljali stručnu literaturu. Pretplatili smo se na razne časopise. Sve to doprinijelo je kvaliteti odgojno- obrazovnog rada.

Pored stručne literature nabavljeno je i mnoštvo slikovnica, CD-a s pjesmama i pričama za djecu i sl.

**6. SURADNJA S RODITELJIMA**

**1. Na nivou vrtića surađivali smo na način:**

- suradnja putem individualnih i grupnih razgovora

- putem kutića za roditelje

- promidžbenih letaka i pisanih poruka

- putem anketa za roditelje

- prikupljanje potrošnog materijala, didaktički neoblikovanog materijala, igračaka i dr.

- posjet ustanovi u kojoj roditelj radi

- radionice za roditelje

- boravak roditelja u skupini

- učestvovanje roditelja u radu Upravnog vijeća

- informiranje roditelja o problematici u periodu adaptacije

- informiranje roditelja o upisima i načinu upisa u vrtić

- informiranje o radu u ljetnim mjesecima

- informiranje o specifičnostima u razvoju djeteta

- zajedničko rješavanje nastalih poteškoća u komunikaciji odgojitelj – roditelj.

**2. Na nivou skupina – roditeljski sastanci odvijali su se prema navedenom:**

Tijekom pedagoške godine u svim skupinama organizirana su tri roditeljska sastanka. Na njima se dogovaralo o radu u skupini i provodile su se teme vezane uz poticaj roditelja kako bi bili što aktivniji sudionici u odgojno-obrazovnom procesu kako skupine tako i cijelog Vrtića. Ostale teme bile su vezane uz dogovor o pojedinim akcijama i manifestacijama.

**Radionice za djecu, roditelje i odgojitelje:**

* Kreativne radionice za Dane zahvalnosti za plodove zemlje
* Kreativne radionice za Božić
* Kreativne radionice za Uskrs
* Projekt „Škole za Afriku“
* Aktivno uključivanje roditelja u rad skupine – volontiranje , pomoć u izradi kuharice, popravak namještaja, organizacija izleta i prijevoza u bližu okolinu, sakupljanje plastičnih boca i čepova…

Zaključak je da je suradnja s roditeljima dobra, ali da se i dalje trebamo truditi da se kvalitetna suradnja nastavi, produbljuje i razvija.

**7. SURADNJA S VANJSKIM USTANOVAMA**

**S Gradom Delnice ostvarivali smo suradnju kroz poslove:**

- oko organizacije djelatnosti

* oko osiguranja materijalnih sredstava
* oko proširenja djelatnosti
* pravne pomoći
* kroz kolegije Gradonačelnika

**S Agencijom za odgoj i obrazovanje surađivali smo na:**

* Stručnom usavršavanje odgojitelja, stručnog suradnika i ravnateljice
* Dostavi Godišnjeg izvješća o radu
* Dostavi Godišnjeg plana i programa rada za 2014./15.
* Suradnji sa višom savjetnicom odgojitelja
* Organizacija stručnog usavršavanja odgojitelja
* Suradnji sa višom savjetnicom ravnatelja

**S Uredom državne uprave surađivali smo na:**

* Dostavi podataka o organiziranosti početkom godine
* Dostavi Godišnjeg izvješća
* Dostavi godišnjeg plana i programa rada za 2014./15.

**S Ministarstvom, znanosti obrazovanja i športa suradnja se odvijala putem:**

* Dostave Godišnjeg izvješća
* Dostave Godišnjeg plana i programa rada za 2014./15.
* Dostave podataka za predškolsku djecu
* Sufinanciranja gore navedenog programa

**S Osnovnim školama suradnja se temeljila na:**

* OŠ „Ivana Gorana Kovačića „–sporazum o razgraničenju troškova grijanja,struje, vode
* OŠ „Ivanka Trohar“ iz Fužina
* OŠ „Fran Krsto Frankopan“ u Brodu na Kupi

**Suradnja sa ostalim Vrtićima :**

* Suradnja sa vrtićima ''Radost'' iz Crikvenice, ''Kastav“ iz Kastva, „Čavlić „ iz Čavala,, Udrugom „Leptir“ iz Donjih Andrijevaca, kao i sa vrtićima Gorskog kotara

**S Narodnom knjižnicom i čitaonicom Delnice:**

* Posjete i učlanjenje djece
* Organizacija kazališne predstave
* Obilježavanje Dana knjige

**S Društvom naša djeca Delnice:**

* Organizacija Djeda Mraza
* Organizacija kazališne predstave
* Radionice za Božićno-novogodišnje blagdane i Uskrs
* Savjetodavni rad

**S Turističkom zajednicom Opatije, Rijeke i Šibenika ostvarili smo suradnju kroz:**

* Natječaj Volim Hrvatsku
* Dječji karneval
* 54. Međunarodni festival djeteta

**S Erste bankom smo ostvarili suradnju kroz:**

* Posjet povodom Svjetskog dana štednje

**S Radiom Gorski kotar:**

* Sudjelovanje u emisiji „Znanje je moć“

**S Hrvatskim šumama:**

* Organizacija kazališne predstave u Radničkom domu
* Uređenje igrališta- rušenje jelki

**S Mesopusnim društvom „Pesniki“ ostvarili smo suradnju:**

* Vezano uz mesopusne običaje našeg kraja

**S UNICEF-om**

* Škole za Afriku

**S „Kotar-teatrom“**

* Predstava u Radničkom domu

**8. RAD UPRAVNOG VIJEĆA**

Tijekom pedagoške godine održano je 9 sjednica Upravnog vijeća:

* **Prva** sjednica održana je **24. rujna 2014**. godine gdje je razmatran i usvojen Godišnji Plan i program rada za 2014./15. godinu, te raspisan natječaj za medicinsku sestru.
* **Druga** sjednica održana je **30. listopada 2014.** godine i na njoj je razmatran i usvojen financijski plan prihoda i rashoda za 2015. godinu, te rješavanje zamolbi po natječaju za medicinsku sestru.
* **Treća** sjednica održana je **4. prosinca 2014.** godine na kojoj se raspravljalo se o izmjenama članaka Osnivačkog akta prema odluci Ministarstva, razmatrana je zamolba odgojiteljice Marice Šafar za sporazumni otkaz Ugovora o radu zbog odlaska u starosnu mirovinu, raspisan je natječaj za odgojiteljicu na neodređeno radno vrijeme i spremačicu na određeno vrijeme te je donesena Odluka o pokretanju postupka za izbor novih članova u Upravno vijeće vrtića.
* **Četvrta** sjednica održana je **22. prosinca 2014.** godine na kojoj su se rješavale zamolbe za spremačicu na određeno radno vrijeme i odgojiteljicu na neodređeno radno vrijeme.
* **Peta**  sjednica održana je **8. siječnja 2015.** godine – konstituirajuća sjednica na kojoj je izabran predsjednik Upravnog vijeća te donesen Poslovnik o radu Upravnog vijeća.
* **Šesta** sjednica održana je **26. veljače 2015**. gdje je donesena Odluka o raspisivanju Natječaja za odgojitelja na određeno radno vrijeme te natječaj za ravnatelja i usvojen je Pravilnik o radu vrtića.
* **Sedma** sjednica održana je **12. ožujka 2015.** gdje se je proveo izbora odgojitelja na rad na određeno radno vrijeme.
* **Osma** sjednica održana je **15. travnja 2015**. godine na kojoj je usvojeno financijsko izvješće za 2014. godinu, također se rješavala zamolba za ravnatelja, usvojen je Pravilnik o upisu djece kao i Mjerila i postupci ostvarivanja prednosti pri upisu za 2015./16. pedagošku godinu. te donesena Odluka o usvajanju Pravilnika o upisima u Dječji vrtić „Hlojkica“
* **Deveta** sjednica održana je **30. travnja 2015**. godine na kojoj je raspisan Natječaj za upis djece u vrtić te su imenovani članovi Povjerenstva za upis. sklopljen je Aneks Ugovora o radu s ravnateljem.
* **Deseta** sjednica se planira održati u mjesecu kolovozu na kojoj će se raspravljati o Godišnjem izvješću o radu vrtića za pedagošku 2014./15. godinu te raspisati Natječaj za odgojitelja i spremačicu na neodređeno radno vrijeme.

Članovi Upravnog vijeća osiguravaju pravovremeno i zakonito poslovanje ustanove.

**9. GODIŠNJE IZVJEŠĆE O RADU RAVNATELJICE**

Tijekom cjelokupnog odgojno –obrazovnog procesa bila sam u funkciji stvaranja motivacije odgojiteljima, poticanja njihovog stručnog usavršavanja, proširivanja njihove opće i radne kulture, te otklanjanja svih prepreka za ispoljavanje kreativnosti svakog svog djelatnika. Takvim pristupom u radu željela sam poticati kreativno i savjesno obavljanje i izvršavanje obveza pojedinca. Posebno težište bio mi je rad na poboljšavanju svih oblika komunikacije, kako međusobno, tako i s roditeljima i djecom te vanjskim suradnicima koji su sudionici našeg rada. Temelj moga rada jest građenje kvalitetnih odnosa cjelokupnog odgojno –obrazovnog procesa jer smatram da je on temelj napretka. Prihvaćala sam ideje djelatnika i kroz osiguranje materijalnih uvjeta omogućavala da se one razvijaju i realiziraju.

Tijekom pedagoške godine ostvarila sam slijedeće aktivnosti neophodne za pravilno funkcioniranje rada vrtića:

* Provela sam u suradnji s Povjerenstvom javne upise za redovne programe
* Formirala skupine uz dogovor sa odgojiteljima i pedagoginjom
* Organizirala inicijalne razgovore s roditeljima novoupisane djece
* Organizirala pedagošku godinu i rad radnica
* Organizirala i pratila rad u redovnim programima, posebno rad odgojiteljice pripravnice
* Izradila Program stažiranja odgojiteljice pripravnice u suradnji s pedagoginjom
* Nadgledala kvalitetu vođenja pedagoške dokumentacije
* Organizirala rad tokom ljeta
* Utvrdila potreban broj radnika za ljeto
* Izvršila raspored i zaduženja odgojitelja
* Organizirala zamjene
* Donijela Plan godišnjih odmora
* Nadzirala tjedne i dnevne organizacije rada
* Vodila evidenciju prisutnosti na poslu i realizaciju sati rada
* Sudjelovala u organizaciji proslava i izleta
* Koordinirala rad svih skupina i radnica
* Vodila brigu oko nabavke didaktike
* Osigurala nabavu likovno-tehničkog materijala
* Osigurala nabavu potrošnog materijala i materijala za čišćenje
* Osigurala nabavu pedagoške dokumentacije
* Osiguravala nabavku stručne literature
* Osigurala nabavku opreme za novi vrtić i jaslice
* Surađivala s dobavljačima kako bi odabrala najkvalitetnijeg i najpovoljnijeg te sklapala Ugovore s njima
* Osigurala obavezne zdravstvene preglede zaposlenika i laboratorijske kontrole
* Osigurala nadzor nad prehranom djece
* Osigurala financijska sredstva uz dogovor sa Upravnim vijećem i Osnivačem
* Izradila Godišnji plan i program Dječjeg vrtića
* Izradila godišnji plan i program ravnatelja
* Izradila Godišnje izvješće o radu
* Izradila Program rada predškole
* Prema Planu i programu vrtića rukovodila organizacijom i realizacijom aktivnosti vezanih uz obilježavanje prigodnih datuma, karnevalske svečanosti, Dana vrtića, izleta, izložbi te medijskoj prezentaciji programa
* Pripremila i vodila sjednice Odgojiteljskog vijeća
* Odobravala stručna usavršavanja van vrtića
* Stručno se usavršavala
* Izradila izvješće o radu ravnatelja
* Vodila ljetopis
* Vodila odlaznu knjigu pošte
* Zaprimala i urudžbirala dokumente za Urudžbeni zapisnik
* Izradila financijske planove i izvješća
* Izradila Plan nabave i izvješće
* Skupljala dokumentaciju o radu vrtića – članci, videozapisi, fotografije…
* Promicala i afirmirala rad vrtića u medijima, mjestu i šire
* Sudjelovala u radu Gradskog vijeća po pozivu i prema potrebi
* Sudjelovala na kolegiju Gradonačelnika
* Zastupala ustanovu

**GODIŠNJE IZVJEŠĆE O RADU STRUČNE SURADNICE PEDAGOGINJE**

U skladu s programskim zadaćama stručnog suradnika u dječjem vrtiću tijekom pedagoške 2014./2015. ostvarila sam sljedeće:

1. U ODNOSU NA DIJETE:

- pratila proces prilagodbe novoupisane djece

- pratila i procjenjivala aktualne djetetove potrebe, pravodobnost i kvalitetu njihovog zadovoljavanja s naglaskom na uvažavanje različitosti

- pratila djetetovo ponašanje tijekom njegove interakcije s drugom djecom, odgojiteljima i drugim odraslim sudionicima procesa

- ostvarivala neposredan kontakt s djecom (svakodnevni neposredni pedagoški rad u odgojno-obrazovnom procesu)

- poticala djecu pred polazak u školu na području predčitačkih i predmatematičkih vještina

- sudjelovala u organizaciji i pripremi djece za Dječju olimpijadu na Cresu

2. U ODNOSU NA ODGOJITELJE:

- pomagala odgojitelju da prepozna i procijeni djetetove potrebe (izrada i analiza instrumentarija za praćenje)

- pomagala u prikupljanju i raščlambi podataka dobivenih neposrednim promatranjem djeteta i podataka dobivenih od roditelja

- surađivala u organizaciji rasporeda dnevnih aktivnosti i pomoć u osmišljavanju i strukturiranju kutića ili centara aktivnosti

- radila na osvješćivanju i stjecanju vještina timskog rada

- pomagala pri vođenju pedagoške dokumentacije

- poticala odgajatelje na što bolju suradnju s roditeljima

- pratila i davala stručna pomoć odgajateljima pripravnicima i odgajateljima mentorima

- osmislila sinopsis vrtićkog Kurikuluma

- vodila dokumentaciju o radu s odgojiteljima

- poticala odgojitelje na stručno usavršavanje

- sudjelovala i koordinirala provođenje projekata

- valorizacija rada odgajatelja

3. U ODNOSU NA RODITELJE:

- provodila inicijalne razgovore prilikom upisa u vrtić

- informirala nove roditelj o obilježjima institucionalnog odgoja i obrazovanja predškolske djece te posebnostima vrtića i skupine

- pripremala roditelje za proces prilagodbe djeteta na vrtić/jaslice

- svakodnevno kontaktirala s roditeljima i provodila savjetodavni rad u rješavanju razvojne i odgojne problematike

- planirala tematske roditeljske sastanke za roditelje (program predškole)

- informirala roditelje o promjenama izvršenim na razini vrtića, odgojne grupe

- stvarala uvjete za roditeljske evaluacije vrtićkih programa, uvažavanje roditeljskih stavova i procjena

4. SURADNJA SA RAVNATELJICOM:

- sudjelovala u rasporedu odgojitelja i novoupisane djece po skupinama

- surađivala u postavljanju i ostvarenju osnovnih zadaća i poslova u Godišnjem planu i programu i Kurikulumu dječjeg vrtića

- dogovarala se o zajedničkoj strategiji djelovanja u odnosu na aktualna zbivanja na razini vrtića

- davala stručnu potporu ravnateljici u poštivanju pedagoških načela organizacije rada vrtića

- savjetovala ravnateljicu kod nabavka stručne literature i didaktike

- prikupljala dokumentaciju za web stranicu vrtića

5. SURADNJA S DRUŠTVENIM ČIMBENICIMA:

- surađivala s društvenim čimbenicima iz neposrednog vrtićkog okruženja u svrhu realizacije i obogaćivanja postojećeg programa u vrtiću (gradske ustanove i udruge)

- surađivala i izmjenjivala iskustava s drugim vrtićima i odgojno-obrazovnim institucijama i ustanovama (Vrbovsko, Ravna Gora)

- surađivala sa školskim stručnim suradnikom OŠ I. G. Kovačića Delnice vezano uz upis djece u prvi razred

- surađivala u cilju usavršavanja odgojitelja i stručnih djelatnika vrtića (Agencija za odgoj i obrazovanje)

- sudjelovala u radu povjerenstva za upis nove djece u vrtić

- sudjelovala na sastancima kolegija Gradonačelnika

**10. ZAKLJUČAK:**

- U pedagoškoj 2014./15. godini vrtićem je bilo obuhvaćeno 102 djece u pet odgojno-obrazovnih skupina ( četiri vrtićke i jedne jasličke ) i jednoj skupine predškole.

- Zahvaljujući izgradnji novog prostora u kojem je smještena jedna vrtićka i jedna jaslička skupina zadovoljene su potrebe svih korisnika usluga vrtića.

- Vrtić je kadrovski ekipiran i svi radnici imaju odgovarajući stupanj i vrstu stručne spreme.

- Osjeća se potreba za zaposlenjem stručnog suradnika – zdravstvene voditeljice čime bi se kvaliteta odgojno- obrazovnog rada poboljšala.

- Postojeći uvjeti rada omogućuju zadovoljavanje razvojnih potreba djece. I vanjski i unutarnji prostor je kvalitetno uređen i stalno se nadopunjuje.

- Pored humanističkog pristupa odgojno-obrazovnog rada koriste se elementi drugih pedagogija.

- Bogatstvo materijala i različitih poticaja omogućuje djeci učenje kroz iskustvo i neposredno doživljavanje svijeta.

- Rast i razvoj djeteta osigurava se kroz zdrav način života u vrtiću – zdrava prehrana, izmjena ritma aktivnosti, boravci na zraku, svakodnevne tjelesne aktivnosti.

- Odgojitelji se redovito stručno osposobljavanju kroz stručna savjetovanja u Agenciji za odgoj i obrazovanje kao i ostalih organizatora. Također provode individualna stručna usavršavanja koristeći bogatu stručnu literaturu.

- Kroz razne natječaje kvalitetno surađujemo sa svim vrtićima Gorskog kotara, a suradnju smo proširili i na vrtiće naše županije , a nastojimo proširiti suradnju na vrtiće iz drugih županija.

- Vrtić se vrlo često medijski prezentirao kroz članke u glasilima, putem web stranice Vrtića te Radija Gorski kotar.

- Organizirali smo savjetodavni rad s stručnjacima koji pomažu roditeljima u odgoju njihove djece, a u suradnji s Društvom Naša djeca Grada Delnica.

- Organizirali smo Dane otvorenih vrata vrtića i omogućili dolazak svoj zainteresiranoj djeci i roditeljima u našu ustanovu povodom Mjeseca kulture Grada Delnica.

- Sudjelovali smo na manifestacijama u našem Gradu

- Organizirali smo humanitarne izložbe i akcije te prikupljena sredstva donirali potrebitima.

- Ostvarujemo dobru suradnju sa lokalnom zajednicom, školama, Narodnom knjižnicom, poduzećima naših roditelja, sportskim klubovima....

Ravnateljica:

\_\_\_\_\_\_\_\_\_\_\_\_\_\_\_\_\_\_

Zvezdana Jerković